Миграция бошқармаси "орқа эшиги" олдида\nФедерал Миграция хизматининг Москва вилояти бўйича бошқармасининг уддабурон ходимлари муайян “хизмат ҳақи” эвазига кунлаб ёки ҳафталаб навбатда турмасдан ишга рухсатномани “орқа эшикдан” олишни ташкил этгани айтилмоқда. Шундай “эшиклар” олдидан олинган видеолавҳани Озодлик мухлисларидан бири тақдим этди.\nДокукина-14а манзили бўйича жойлашган Москва вилояти Федерал миграция хизмати бошқармаси олдида ишга рухсатнома олиш истагида келаётганлар сони кўпайса кўпайган, камайгани кўринмайди.\nТун қоронғусида келиб, навбатга ёзилган ва ёқилган гулхан атрофида исинаётган юзлаб меҳнат муҳожири, кундуз куни яна ақлга сиғмас навбатларда туришга мажбур бўлмоқда. Озодлик Москва вилояти мухожирлик бошқармаси олдида вилоятнинг турли жойларидан келиб, бундай тахқирли муносабатга дуч келаётган меҳнат муҳожирлари тўғрисида олдинроқ хабар берган эди.\nУзоқлардан келиб, ҳафталаб навбатда туриб, ичкарига кира олмаётган ёки бармоқ изларини топшириб, тайёр рухсатномани ололмаётган меҳнат муҳожирлари ҳар қандай йўллар билан - ҳатто пулга бўлса-да, ўз муаммосини ҳал этиб, бу ердан тезроқ жўнаб қолиш истагида.\nОзодлик суҳбатлашган ўзбекистонлик Шуҳрат исмли мардикор йигит куни кеча миграция бошқармасининг "тадбиркор" ходимлари томонидан рухсатномани олишнинг осон йўли очилгани ва орқа эшикдан рухсатнома олиш жараёнини тасвирга олганини хабар қилди.\n- Докукина 14-уй ёнида Москва вилояти Миграция хизмати биноси олдида Ўзбекистон, Тожикистон, Қирғизистон фуқаролари ўша ерда "разрешение на работу" (ишлаш учун рухсатнома-таҳр.) олишяпти экан. У ерда бир рўйхат бор. У рўйхатда 600 кишидан ортиқ одам ёзилган. Кириш жойи бир жойдан. У ердаги ходимлар эса ўзаро қандайдир келишиб, ҳаммага 2 минг рублдан таклиф этиб, навбатсиз бир соат-ярим соатда олиб бериш учун иккинчи эшик очибди. Улар 10-20 тадан одам олиб киришяпти. Мана мен ўзим олган видеосёмкада Сергей Иванович деган ходим ва яна битта рус киши одамларни навбатсиз олиб киришяпти иккинчи эшикдан,- дейди телефонга олинган видеотасвирни Озодликка тақдим этган Шуҳратжон.\nБу йигитнинг сўзларига кўра, у танишлари билан 13 февралдан бери ишга рухсатномани олишга навбатда тургани ва ҳануз ололмаганини маълум қилди. У “асосий” навбатда дўстлари 1 ҳафта давомида турганини гапирса, бир ойдан буён рухсатномани қўлга кирита олмаганларни ҳам учратганини айтади.\n- Ҳар куни ҳар хил рўйхат. Кечаси билан одамлар турибди. Имконият бўлиб қоладими, деб турувдим. Бармоқ изларини бошқа ерда топшириб келдик, Москва шаҳридаги туманлардан бирида. Икки мингдан очередсиз олиб бераман деган одам “У ўтмайди, шу ерда топширишинг керак”, деяпти. Ваҳоланки, база данних битта бўлар экан Москва вилояти бўйича. Бу видео кеча 20 феврал куни олинди,- дейди муҳожир.\nШуҳрат билан суҳбат\nШуҳратжоннинг айтишича, миграция ходимларига бериладиган пулни ташқарида машинада ўтирган махсус одам йиғиб олмоқда, у телефон орқали пул берган шахснинг исми-шарифини “орқа эшик”да турган миграция хизмати ходимига хабар қилмоқда.\nДокукина кўчасидаги Миграция бошқармасининг “орқа эшиги” тартиб-қоидаларини Озодликка маълум қилган муҳожир “Бундай тартибсизлик қачонгача давом этади? Бу порахўрлик устидан қаерга шикоят қилиш мумкин?”, дея савол берди.\nМосква вилояти бўйича Миграция бошқармаси биноси олдида куну-тун ўтирган меҳнат муҳожирлари бераётган бу саволлар билан Озодлик вилоят ФМС бошқармасига мурожаат қилди.\nМосква вилояти ФМС бошқармасининг ахборот маркази раҳбари Екатерина Смирнова Миграция хизмати ходимларининг коррупция ёки бошқа ноқонуний ҳатти-ҳаракатлари ҳақида бошқарма сайтида кўрсатилган телефон ва электрон қутилар орқали хабар бериш мумкинлигини айтди.\n- Ҳа, мен биламан у ерда одам жуда кўп эканини. Муаммо бор, биласизку – ҳозир квоталарни кескин камайтириб юборишди ва у ерга келаётган тадбиркорлар бу квотани сотиб олишга барча имкониятларни ишга солмоқда. Биз ҳаракат қиляпмиз, иш вақтини узайтирдик. Ҳеч қайси бир давлат тузилмаси эрталабки 8 дан кечки 9 гача ишламаса керак. Бизга бу ҳақда жуда кўп мурожаатлар бўляпти, биламиз. Коррупция масаласида эса махсус бўлинмамизга мурожаат қилинг, яхшиси ёзма равишда бизнинг бошқармага мурожаат қилинса – у қайд этилади ва қонун билан белгиланган муддатда албатта жавоб кўриб чиқилади,- дея маслаҳат берди Екатерина Смирнова.\nАйни пайтда, Москва вилояти бўйича ФМС бошқармаси раиси муовини Алексей Сичёв 2011 йилнинг май ойида “Косомольская правда” газетасига берган интервюсида “яқин келажакда Докукина 14а-биносига кўчиб ўтган вилоят бошқармасида вазият нормаллашиши”, бўлаётган тартибсизлик ва тўполонларни олдини олиш мақсадида “электрон навбат” тизими жорий қилинишини ваъда қилган эди.


«Қорасарой» ТЖМда қулай нархларда хонадонлар - Daryo\n15:00, 08.11.2019 27157\n«Қорасарой» ТЖМда қулай нархларда хонадонлар\n15 ноябргача ҳамёнбоп уй-жой сотиб олишга шошилинг.\n«Bauraum Group» қурувчисидан «Қорасарой» турар жой мажмуаси — бу кундалик ҳаётнинг қулайлигига урғу берилган уйлар. Мажмуани ўзи асосий қулайликлар ва аҳолининг хавфсизлигини таъминлашга мўлжалланган: қулай жойлашганлик, транспорт ва бозорга яқинлик, мажмуада болалар майдончалари ва дўконлар жойлаштириш ва бошқалар.\nУйга хуш келибсиз\nУйларимиз кўчишга аллақачон тайёр. Тегишли инфратузилмаси бўлган тўққизта 7-қаватли уйлар қурилган, уларда 500 дан ортиқ киши истиқомат қилади. Подездларда замонавий лифтлар мавжуд, уйлар ёнида ўйин майдончалари ва автомобиллар учун жиҳозланган тўхташ жойлари мавжуд. Ўртада сайр булвари билан ажойиб фаввора бор, у чилла пайтида иссиқдан сақлайди ва йил давомида кўпчиликнинг кўзини қувонтиради.\nМажмуанинг асосий уйлари қурилиб, фойдаланишга топширилганига қарамай, биз қўшимча блокларни қуришни давом эттирмоқдамиз: аллақачон бизнинг аҳолимиз бўлган юзлаб одамлар «Қорасарой»ни дўстлари ва қариндошларига тавсия қилишади, шунинг учун хонадонларга талаб пасаймаяпти.\nБизнинг хонадонларнинг асосий афзалликларидан бири бу эркин тарх. Бизнинг аҳолимиз яшаш жойини жиҳозлаш учун ҳеч қандай чекловлар билан чекланмаган, шунинг учун сиз хоҳлаганча меҳмонхона, ётоқхона ва болалар хонасини жойлаштиришингиз мумкин.\nэркин тарх катта оила ёки тўлдиришга тайёрланаётган ёш оила учун ажойиб танловдир.\nЭркин тарх бўлишига қарамай, биз харидорларга макет ва тарх вариантларини таклиф қиламиз.\nЧордоқли хонадоннинг афзалликлари ҳақида билиб олинг\nХавфсизлик биринчи ўринда\nBauraum Group — ўн йилдан ортиқ қурилиш тажрибасига ва бутун Ўзбекистон бўйлаб кўплаб муваффақиятли лойиҳаларга эга бўлган қурувчи. Биз ушбу тажрибани мажмуамиз аҳолиси учун қулайлик ва хавфсизликни таъминлаш учун фойдаланганмиз.\nМажмуамиздаги уйларининг сейсмик қаршилиги 8 баллни ташкил этади. Бу бизнинг минтақамизда юзага келиши мумкин бўлган ҳар қандай зилзиладан одамларни ҳимоя қилиш учун етарли.\nТурар жой мажмуамиз темир тўсиқ билан ўралган, кириш қисмида эса навбатчилик — хавфсизлик постлари. Бундан ташқари, шубҳасиз, бутун «Қорасарой» майдони яхши ёритилган, йўллар асфалтланган, хиёбон эса плитка билан қопланган.\nУй учун идеал жой\nМажмуанинг жойлашиши яшаш учун барча зарур шароитларни ҳисобга олган ҳолда танланган. Ҳудуд жиҳатдан «Қорасарой» бир қатор афзалликларга эга:\nЯқин атрофда мактаблар ва болалар боғчалари, яқинида иккита метро станцияси ва Кичик ҳалқа йўли жойлашган.\nЎтаётган автомобилларнинг шовқинлари аҳолига таъсир қилмайди, чунки мажмуа микрораённинг ўртасида қурилган.\n«Қорасарой» Тошкентнинг тарихий қисмида — хотиржам ва хавфсиз ҳудудда жойлашган. Фарзандларингиз, ота-онангиз ва турмуш ўртоғингиз ҳақида ташвишланишингиз шарт эмас, чунки бу эрда ҳурмат ва тартиб ҳақиқатан ҳам ҳукмронлик қилади.\nБозордаги энг қулай таклифлардан бири хонадонларни сотиб олишга шошилинг — «Қорасарой»даги хонадонларнинг нархи 1 м2 учун 4 миллион сўмдан бошланади. Акция чекланган: қурилишнинг учинчи босқичи тугаши муносабати билан нархлар 15 ноябрдан кейин оширилади. Савдо офисимиз, телефон ёки ижтимоий тармоқларимиз орқали имтиёзлар, бонуслар ва тўловлар ҳақида кўпроқ билиб олинг.\nСавдо офиси Олмазор тумани, Сағбон 30 тор кўча, «Қорасарой» турар жой комплекси, 9-бино, 1-қаватда жойлашган.\nАлоқа рақамлари:+998997974444, +998781134444\n«Қорасарой» ТЖМнинг ижтимоий тармоқлардаги саҳифалари:\n19:13, 04.06.2020 271629\n23:48, 05.06.2020 219488\n23:44, 07.06.2020 204960\n08:51 Бугун 2478\n08:36 Бугун 9712\n08:20 Бугун 7065\n08:05 Бугун 18400\n00:05, 13.07.2020 148647\n00:16 Бугун 117696\n22:34, 12.07.2020 99803\n10:08, 13.07.2020 83956


Жаҳон чемпионатлари билан боғлиқ қизиқ фактлар\nJune 4, 2018, 3:53 p.m. 7268\nИнглиз футболчиси Жеффри Херст финал ўйинида хет трик қилган ягона футболчи саналади. У 1966 йилги финалда немислар дарвозасини уч бор аниқ нишонга олган.\nФранц Беккенбауэр (Германия) ва Марио Загало (Бразилия) ҳам мураббий, ҳам тренер сифатида чемпионликка эришганлар. Турнир фаворитларидан бири бўлмиш Франция терма жамоаси бош мураббийи Дидье Дешам ҳам футболчи сифатида жаҳон чемпиони бўлган.\nЖаҳон чемпионатлари тарихидаги энг тезкор гол туркиялик ҳужумчи Ҳоқон Шукурга тегишли. У ЖЧ-2002 3-ўрин учун ўйиннинг 11-секундида жанубий кореялик дарвозабонни доғда қолдирган.\nИталия терма жамоаси дарвозасини 1990 йилги мусобақада қўриқлаган Вальре Зенга “қуруқ серия” бўйича рекордчи саналади. У ўз дарвозаси дахлсизлигини 516 дақиқа сақлаб туришга муваффақ бўлган.\nУкраиналик дарвозабон Александр Шовковский пенальтилар сериясида бирорта ҳам гол ўтказмаган ягона дарвозабондир. ЖЧ-2006 1/8 финалида Украина Швейцарияни пенальтилар сериясида 3:0 ҳисобида мағлуб этган.\n1930 йилда жаҳон чемпиони учун ишлаб чиқарилган кубок уч марта чемпионликни қўлга киритган жамоа бутунлай сақлаш учун берилиши кўзда тутилганди. Илк бор бундай бахт шарафига Бразилия терма жамоаси 1970 йилда мушарраф бўлди. Қизиғи, ушбу кубок Бразилия федерациясига топширилгач, 1983 йилда номаълум шасхлар томонидан ўғирлаб кетилган ва ҳалигача топилмаган.\n19 Ноябрь 20264


Эронда сўфийлар билан тўқнашувда 4 полициячи ҳалок бўлди\n28 январ 2021, Тошкент вақти: 17:27\nСўфийлар йиғилиши (Покистоннинг Пешовар шаҳрида олинган сурат).\nЭрон ҳукуматининг билдиришича, Теҳронда 19 февраль куни сўфийлар билан юз берган тўқнашув оқибатида уч нафар полициячи ҳалок бўлди.\nИжтимоий тармоқларда бу борада тарқатилган видеоларда Теҳрон шимолида полициячилар гуруҳи норозилик намойишига чиққан сўфийларни тарқатишга уринаётгани акс этади.\nҲукумат полиция намойишни тарқатиш учун кўздан ёш оқизувчи газ қўллашга ва ўқ отишга мажбур бўлганини билдирмоқда.\nСўфийлар ўз гуруҳига мансуб бўлган бир қатор дарвишларнинг қамоққа олинганига нисбатан норозилик билдириб намойишга чиққан эди.\nСўфийлик оқими Эронда қонунан тақиқланган эмас. Бироқ ҳуқуқ ҳимоячилари Эрон ҳукумати сўфийлик оқими вакилларини камситиб ва таъқиб қилиб келаётганини айтадилар.


Qalampir.uz | Жисмоний тарбия ва спорт соҳасида ДХШ қандай амалга оширилиши белгиланди\nЖисмоний тарбия ва спорт соҳасида ДХШ қандай амалга оширилиши белгиланди\nЖамият\t04 Март 10:15 961\nЎзбекистон Республикаси Вазирлар Маҳкамасининг 2019 йил 1 мартдаги қарори билан “Жисмоний тарбия ва спорт соҳасида давлат-хусусий шериклик тўғрисида”ги низом тасдиқланди. Бу ҳақда Адлия вазирлигининг “Ҳуқуқий ахборот” каналида хабар берилди.\nНизомга мувофиқ, давлат-хусусий шериклик қуйидаги шаклларда амалга оширилади:\n• нодавлат спорт иншоотларини қуриш ва фойдаланиш учун ерни бепул бериш (30 йилга);\n• давлат спорт иншоотларининг фойдаланилмаётган қисмини бепул фойдаланиш учун хусусий шерикларга ўтказиш (30 йилга);\n• мавжуд давлат спорт иншоотларини қайта қуриш ва жиҳозлаш (30 йилга);\n• кейинчалик беғараз ёрдам кўрсатиш шарти билан спорт иншоотларини қуриш учун ерни бепул бериш (20 йил ва ундан ортиқ даврга);\n• концессия асосида қуриш, қайта қуриш ва жиҳозлаш учун ер ёки бино ажратиш;\n• хусусий спорт иншоотларини моддий-техник ва молиявий таъминлаш.\nДавлат-хусусий шериклик тўғрисидаги битимларни тузиш бўйича 5 кишилик танловларни ўтказиш комиссияси тузилади.\nТанлов бошланишидан 30 кун олдин Интернет тармоғида ва расмий сайтларда бу ҳақда эълон берилади.\nТанловда қатнашмоқчи бўлганлар комиссияга ариза беради.\nАриза 10 кунда комиссия томонидан кўриб чиқилади.\nКамида икки иштирокчидан танловда иштирок этиш учун аризалар келиб тушганда, танлов ўтказилади.\nЭнг мақбул таклиф эгаси танлов ғолиби деб топилади ва у билан битим тузилади.\nВазирлар Маҳкамаси қарори Давлат-хусусий шерикчилик\n20 Май 11:56 11555\n18 Май 21:50 7781\n20 Май 08:30 5979\n19 Май 16:20 5941\n18 Май 14:49 5172


Нурсултон Назарбоев: Бизда президент битта ва у бошлиқ\nҚозоғистон биринчи президенти Нурсултон Назарбоев мамлакатнинг янги сайланадиган президенти жамоасидан инновациялар кутаётганини маълум қилди, деб ёзади Tengrinews.\n«Давлат раҳбари ва халқ бирга бўлса, ишлаб чиқиладиган дастур ва ғоялар халқнинг қўллови билан амалга оширилса, муваффақиятга эришиш мумкин. Олиб борган сиёсат тўғри бўлган шекилли, бизда шундай бўлди. Мен бешта умумхалқ сайловида иштирок этдим, ҳеч қачон электоратнинг 85 фоиздан кам овозини олган эмасман», – деди Нурсултон Назарбоев Остона иқтисодий форумидаги чиқишида.\nҚозоғистоннинг биринчи президенти сўзларига кўра, навбатдаги трансформация сиёсий инқирозлар келтириб чиқармайди. Унинг фикрича, вазиятдан чиқиб кетиш учун тўғри йўл танланган.\n«Мен ҳали ишлай оламан. Ҳатто мени бир овоздан қўллашларига юз фоиз ишонч билан сайловларда ўз номзодимни қўйишим мумкин эди. Бироқ, ўзгаришлар керак. Янги авлод керак», – деган Нурсултон Назарбоев.\nШунингдек, Элбоши янги президент жамоаси инновация ва ўз ғояларини олиб келишига умид билдирди.\n«Кўряпсизми, мен спикерларга ноқулайликлар туғдиряпман. Улар аввалига «биринчи президент», кейин «президент» деб мурожаат қилишмоқда. Вазият шунақа. Ўйлашимча, Қоғозистонда иккиланиш бўлмайди. Фақат битта президент бор ва у бошлиқ. Сайловлардан кейин, ҳаммамиз унга ишлаймиз», – деди Назарбоев.\nКиритилди: 17:24 20.05.2019. Ўқилди: 859 марта. Фикрлар сони: 0 та.


«Милан»нинг асосий таркиб хавбекларидан бири узоқ вақтга сафдан чиқди\nNov. 9, 2018, 5:46 p.m. 1878\n«Милан»нинг аргентиналик яримҳимоячиси Лукас Билья жароҳат сабаб 4 ойга сафдан чиқди. Бу ҳақда клуб расмий сайти хабар берган.\n32 ёшли футболчи 31 октябрь куни тонгги машғулотлар вақтида жароҳат олган, шифокорлар унга болдир пайларининг шикастланиши ташхисини қўйишган. Кеча, 8 ноябрь куни у Финляндияда муваффақиятли операция қилинган. Шифокорларнинг айтишича, Бильянинг тикланиши учун 4 ой вақт талаб қилади.\nЛукас «Милан»га 2017 йил ёзида «Лацио»дан келиб қўшилганди. У ушбу мавсумда жамоанинг 11 ўйинида майдонга тушиб, битта голли узатмага муаллифлик қилган. Июль ойида хавбек Аргентина термасидаги фаолиятига якун ясаш қарорига келган.\nЭслатиб ўтамиз, кеча Европа лигасида «Бетис»га қарши кечган ўйинда (1:1) «россонери» ҳимоячиси Матео Мусаккио ҳам жароҳат олганди. У учрашув якунланишига бир неча дақиқа қолганида жамоадоши Франк Кессье билан тўқнашиб кетиб, ҳушидан кетган.\n20 Ноябрь 8405\n20 Ноябрь 9164\n20 Ноябрь 5757\n20 Ноябрь 9178\n19 Ноябрь 22236\n20 Ноябрь 18103


Ҳиндистон шимолидаги тартибсизликларда 28 киши қурбон бўлди\n12:29 25.02.2016 (Янгиланган 12:31 25.02.2016)\nҲиндистон шимолида яшовчи Жатлар этник гуруҳи давлатдан иш ўринлари талаб қилиб чиққан норозилик намойиши бир неча кун олдин бошланган эди. Намойишда 127 киши ҳибсга олинган.\nТОШКЕНТ, 25 фев – Sputnik. Ҳиндистоннинг Харяна штатидаги тартибсизликлар 28 кишининг умрига зомин бўлди, 200дан ортқ киши жароҳатланди, деб хабар берди штат раҳбари Яшпал Сингал, РИА Новости хабарига асосан.\n“Намойишлар чоғида 28 киши қурбон бўлди. Биз 127 кишини ҳибсга олдик ва 535 киши устидан жиноий иш қўзғатдик. 200 дан ортиқ фуқаро ва полиция ходимлари яраланди”, — деб ҳисобот берди штат раҳбари NDTV телеканалида.\nСингалнинг сўзларига қараганда, ҳозирги кунда штатда вазият тез ўз йўлига тушмоқда, асосий темир йўл ва автомобил йўлларида ҳаракат изига тушмоқда.\nБир неча кун олдин Харьяна штатида Жатлар этник гуруҳи ҳукуматдан иш ва ўқиш ўринларига квота талаб қилиб норозилик намойиши ўтказган эди. Жатлар Харьяна штатини Дели ва Панжоб штатлари билан боғловчи автомобил йўлини тўсиб қўйишган эди. Намойишчилар темир йўли ва Ҳиндистон пойтахтини сув билан таъминлайдиган каналини ҳам тўсиб қўйишган эди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари АҚШ суди ўз қизини зўрлаган жиноятчини 1503 йиллик қамоқ жазосига ҳукм қилди\t15:22, 24 октябрь 2016\tАҚШнинг Калифорния штатида жойлашган Фресно шаҳрида яшовчи, исми сир тутилаётган эркак 1503 йиллик қамоқ жазосига ҳукм қилинди, деб хабар берди “Тjournal.ru” нашри. Суднинг бундай қарорга келишига эркакнинг тўрт йил мобайнида ўз қизига жинсий зўравонлик қилгани сабаб бўлган. Судда прокурор Николь Гальстен (Nicole Galstan)нинг маълумот беришича, қиз илк маротаба оиланинг дўсти томонидан зўравонлик қурбонига айланган. Отаси қизини ҳимоя қилиш ўрнига, уни тўрт йил давомида ўзининг “шахсий мулки”га айлантирган. 1993 йилда туғилган қиз ортиқ бундай хўрликка чидолмай, уйдан қочиб кетган. Судда сентябрь ойида айбланувчига вояга етмаган шахсни зўрлаганлиги учун 186 эпизод бўйича айб қўйилган. Ҳукм чиқарган судья Эдвард Саркисян (Edward Sarkisian Jr.)нинг таъкидлашича, эркак қизига бирор марта раҳм-шафқат қилмаган, балки барча воқеада уни айблаган.\nТергов жараёнида эркакдан ўз айбига иқрор бўлиб, тергов билан ҳамкорлик қилиш таклиф этилган. Агар эркак бу шартга рози бўлганда 13 йилга ёки узоғи билан 22 йилга қамалган бўларди. Бироқ жиноятчи таклифни рад этиб, қамоқда ўтказган вақтини ҳисобга олиб, озодликка чиқаришларини талаб қилган.\nТанаси бошқа дард билмас ёҳуд Таъмагир шифокорнинг аччиқ изтироблари\tЗарина Низомиддинова отаси билан ижро этган биринчи ва ягона роли ҳақида сўзлаб берди\tТунда танаси фалаж бўлиб қоладиган ака-укалар\tЖиноятчи олмахон дўкондан шоколад ўғирлади\tГўзаллик танлови ғолибасининг юзига кислота сепиб юборишди\tАҚШнинг Полсборо шаҳар мэри ёнаётган уй ичида қолган қизни қутқарди\tОтправить


Қуёш ерининг паҳлавони — www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариҚуёш ерининг паҳлавони\nҚадим замонда бир чол бор экан, унинг ўн яшар ўғлидан бошқа ҳеч кими йўқ экан. Чол ниҳоятда қашшоқ, еярга овқати, киярга кийими йўқ экан. У кунлардан бир куни қўшниси Ҳалимбойнинг олдига келиб:\n— Бой ота, бизга ёрдам қилинг, ўғлим Рустамжон билан бирга қўлимдан келган хизматни аямайман. Раҳм қилинг, — деб йиғлаб юборибди.\nҲалимбой чол билан болани кўздан кечириб:\n— Менинг кўчага ташлаб қўйган овқатим йўқ. Олдин бўйнингдаги қарзингни уз, эрта-индин ўлиб кетсанг, менинг ҳақим куйиб кетадими? Ўғлингни ҳеч ким бир тийинга олмайди, — дебди.\nЧол ҳайрон бўлиб, қалтираб:\n— Бой ота, менинг сиздан қандай қарзим бор? Менга ҳеч нарса берганингиз йўқ-ку, — дебди.\nҲалимбойнинг кўзи олайиб:\n— Гапирма, имонсиз чол! Ҳали сен тонмоқчимисан, — деб қўлида ўйнаб турган қамчиси билан чолни ура кетибди. Чол қамчи зарбига чидаёлмай ерга йиқилиб, кўзларидан тирқираб ёш оқа бошлабди. Кичкина Рустам воқеага тушунмай, қўрқиб, чолни қучоқлаб йиғлабди. Чол ўзини бироз тетиклаб олиб, ялинибди:\n— Менга тушунтиринг, ёдимдан кўтарилган бўлса эслатинг. Сиздан қай вақтда нима олган эдим? Қандай қарзим бор?\nҲалимбой чолнинг кўкрагига ёпишиб ётган Рустамнинг бўйнидан ушлаб бир томонга отиб юборибди-да, чолнинг ёқасидан бўғиб:\n— Менга қара, имонсиз чол! Хотининг ўлганида ювғучига пулни ким берди? Қабристонга домлаларни кимнинг от-аравасида олиб бординг? Пайшанба кунидаги юз одамга қилинган худойи ош-чи? Ахир ўзинг ҳам ўғлинг билан кириб ош единг-ку? — дебди.\nЧол қурумсоқ бойнинг сурбетлик билан қилган туҳматларидан ғазабланибди. Нима қилсин, турарга дармони йўқ, очлик, қарилик чолни енгибди. Ноилож ялина бошлабди:\n— Бой ота, ахир ўзингиз “Ман худойи қиляпман, ўғлинг билан кириб ош еб чиқ”, деб айтдингиз-ку. Менга раҳм қилинг. Ўғлим Рустамжонга азоб берманг, — деб турганда, эшикдан бойнинг яқин бир дўсти кириб келибди. Ҳалимбой уни кўриб:\n— Мана, бу киши айтсинлар, — дебди.\n— Хўш, нима гап экан. Менда бой отамнинг қандай сўзлари бор экан, — деб ҳурмат билан тикилиб турибди, Ҳалимбой унга:\n— Дўстим, бултур шак кунида бизнинг уйда ўтказилган худойининг савоби шу чолнинг хотинига бағишланган эдими? — дебди. Дўсти воқеани англаб, айтибди:\n— Албатта, чолнинг марҳума хотинига бағишлаган эди.\nҲалимбой чолга қараб:\n— Мана, эшитдингми? Сенга раҳм қилиб, қўшним деб, пул сарф қилиб, сенга яхшилик қилсам, сен имонсиз тониб ўтирибсан, — дебди.\n— Ҳай, ҳай, бундай номуносиб ишни қилма, бой отамга раҳмат айт! Маърака учун бўлган харажатларни бўйнингга ол, — дебди. Чол йиғлаб:\n— Менга яна бундай кулфатлар бормиди! Ота-бола еярга бир бурда нон топа олмай, очлик балосидан қутула олмай юрганда, шунча пулларни мен қаердан топиб бераман, — дебди ва Рустамни бағрига босиб:\n— Шўрлик болам, мен қаридим, ёшимни яшадим, сен энди қандай аҳволга тушасан, — деб йиғлабди.\nҲалиги дўсти чолга қараб айтибди:\n— Ҳой аҳмоқ, нодон, нега йиғлайсан? Бой ота ҳозир бер, деб зўрлаётганлари йўқ-ку? Топганингда берасан-да. Тонмасанг бас. Мана, ўғлинг катта бўлиб қолди. Бир кун қўлидан иш келганда ишлаб топиб беради-да.\nЧол бундай узоқ муддат берилганига ҳайрон бўлиб, нима дейишини билмасдан “хўп” дейишдан бошқа илож топа олмабди.\nБойнинг дўсти чолга қараб:\n— “Хўп” дейиш билан иш битмайди. Бой отамдан қанча қарзинг борлигини ўз қулоғинг билан эшитиб ол, — дебди.\nЧол нима дейишини билмай охирини кутиб сукут қилибди.\nБойнинг дўсти қўлига қалам, қоғоз олиб ёза бошлабди ва:\n— Бой ота, чолда қанча ҳақингиз бор? — деб сўрабди.\nҲалимбой “Ўн беш тилла” — дебди. Чол ҳаётида бир тиллани ҳам кўрмагани учун “Ўн беш тилла” деган сўз уни гангитиб қўйибди. Дўсти ёзиб бўлиб, чолга бармоқ босишни таклиф қилибди. “Хўп” деб сўз берган чол қоғознинг четига бармоқ босибди. Ҳалиги қўшимча қилиб, Рустамнинг бармоғини ҳам босдириб олибди:\n— Ана энди кета беринглар. Ўғлинг катта бўлганда ишлаб топиб берар, — дебди. Бир бурда нон тилаб келган ота-бола Ҳалимбой эшигидан ўн беш тилла қарздор бўлиб чиқиб кетибдилар.\nЧол уйига борар экан, эшик олдида қўшниси Сиддиқ ямоқчини кўриб, бўлган воқеани сўзлаб берибди ва “Кимдан ёрдам олайин?” деб сўрабди. Сиддиқ ямоқчи воқеадан хабардор бўлиб, ғазаб билан:\n— Тузоққа тушибсан, энди фойдаси йўқ. Шаҳар ҳокими лаънати бадбахт Ҳалимбойнинг куёви бўлади. Энди тақдирга тан беришдан бошқа чора йўқ, — дебди.\nЧол ўғли Рустамни бағрига босиб, очлик билан қайғуриб, бошини ёстиққа қўйибди. Хаёл уни ҳар томонга олиб кетар, Рустамнинг бир бурда нонга зор бўлиб йиғлаши чолни яна ҳаяжонга солар экан.\nЯрим кеча, ҳамма ширин уйқуда, аммо чол ҳамон оҳ тортар, бағри эзилар экан. Шу пайт уч киши эшикдан кириб, чолнинг тепасига келибди. Бири чолни тепиб: “Тур, имонсиз!” — дебди. Чол, “кутилмаган меҳмон”лардан бундай муомалани кўриб, ҳайрон қолибди.\n— Мендан нима истайсизлар? — деб сўрабди.\n— Уйни бўшат! Бу ердан ҳозир чиқиб кет! — дебди.\nЧол эсини йўқотиб: “Сизлар янглишган бўлсаларинг керак, бу уй менинг ўзимники”, деган экан, “меҳмонлар”дан иккинчиси:\n— Бизларни алдай олмайсан. Бизлар шаҳар ҳокимининг одамларимиз. Сен имонсиз бундан бир йил илгари бу уйни Ҳалимбойга ўн беш тиллага сотиб, пулини нақд олгансан. Бой ана шу вақтга қадар “инсоф” қилиб келсалар, сен тонмоқчи бўлгансан, — дебди.\nЧол хуноб бўлиб:\n— Сотган эмасман, сотмайман, — деса учинчиси қўлидаги қоғозни кўрсатиб:\n— Сотган эмасман дейсанми? Мана тилхатинг. Ота-бола бармоқ босгансанлар. Ҳокимнинг жаҳллари чиқиб, “Тўғриликча чиқса-чиқсин, қайсарлик қилса, уйдан судраб чиқиб, ота-болани зиндонга ташланглар”, деб буйруқ бердилар, — дебди.\nЧол бу ҳукмни эшитиб, эс-ҳушидан ажралиб, Рустамни бағрига босиб, ўзи ўсиб катта бўлган, яшаган бошпанасидан чиқиб кетар экан, чолнинг оҳ-зори ва ноласига Сиддиқ ямоқчи оиласи билан уйғониб кетибди. Чолнинг ҳузурига чиқиб, аҳволини кўриб, ачиниб, хайрлашар экан, ямоқчининг хотини “Қаерга борсангиз ҳамроҳингиз бўлсин” деб, бир дона зоғора нон берибди. Чол бечора Рустамни опичиб тоғ томонга йўл олибди.\nЧол қир ошибди, сой кечибди, узоқ йўл юрибди. Ҳамма ёқ жим-жит, ҳар замонда Рустамнинг “Қаерга кетаётирмиз” деган саволи жимликни бузар экан. Лекин чол бу саволга ҳеч қандай жавоб қайтармас экан. Қайси томонга кетаётганини ўзи ҳам билмас экан. Чол ҳориб-толиб бир арчазорга етибди. Пастаккина бир арча ёнида ўтириб, унга суяниб кўзини юмибди. Чол юқорига қараса, ёш боласини олдинги икки оёғи орасига олиб, чолга ҳужум қилмоқчидай тайёрланиб турган катта айиқни кўрибди. Бечора чол шошиб қолибди. Қочай деса дармони йўқ, қутулишнинг имкони йўқ эмиш. Рустамни бағрига босиб, “Умримиз тугаган экан”, деб кўз ёши тўкибди. Рустам ўзи томон келаётган ҳайвонни биринчи марта кўргани учун қўрққанидан қичқириб юборибди. Чол кўзлари юмилган ҳолда Рустамнинг йиғисини эшитиб, “Ҳа, боламдан ажралдим”, деб беҳуш бўлибди. Айиқ аста-секин келиб, чолнинг бағридан Рустамни ажратиб олиб, боласига етаклатибди-да, ўзи чолни кўтариб, ғорга кириб кетибди.\nҚуёш чиқибди. Чол ҳушига келиб кўзини очса, бағрида боласи йўқ эмиш, жон ҳолатида атрофга қарабди. Юқори томонда Рустамнинг айиқ боласи билан асал еб турганини кўрибди. Чол ҳайрон бўлиб, кўзларига ишонмабди: тушимми, ўнгимми деб Рустамни чақирибди. Рустам анчадан бери сўзсиз ётган отасининг овозини эшитиб, унинг ёнига чопиб келибди-да:\n— Ота, туринг, асал енг, — дебди.\n— Ким у? — деб сўрабди.\n— Бу менинг ўртоғим. Онаси сизни кўтариб келиб, бу ерга ётқизиб қўйди: “Отанг уйғонгунча халақит берма, ухласин. Менинг болам сенинг ўртоғинг бўлади. Сенлар асал еб туринглар, мен қайтиб келаман”, деди, — дебди Рустам.\nЧол Рустамдан эшитган сўзларига гоҳ ишониб, гоҳ ишонмасдан, ҳайрон бўлиб турганида айиқ эшикдан бир даста нон, бир қовоқ идишда сут олиб кирибди. Чол айиқни кўриши биланоқ ўрнидан туриб таъзим қилибди. Айиқ қўлидаги нарсаларни ерга қўйиб, чолга: “Ўтиринг, ўзингизни койитманг. Мен сизга нон, сут келтирдим. Олдин овқатланиб олинг, сўнгра суҳбатлашамиз”, — дебди.\nЧол бундай ҳурматга ҳайрон бўлиб айиққа қарабди. Айиқ:\n— Отажон, сиз кўп ажабланманг. Менинг бу ерларда чўпон дўстларим бор. Бойларнинг, ҳокимларнинг қўйларини боқадилар. Нон, сутни ўшаларникидан келтирдим, — деб овқатга таклиф қилибди. Чол хўрсиниб, бошидан кечирганларини ҳикоя қилиб берибди. Айиқ чолнинг сўзларини эшитиб:\n— Отажон, сиз мени ҳам “болам” деб қабул қилинг. Бу икки гўдак дўст бўлсин. Бизлар ҳам шу ерда эркин умр кечирайлик, — дебди.\nУлар кўп вақт бирга яшабдилар. Чол тоғдан ўтин йиғар экан.\nАйиқ ўтинни кечаси шаҳарга яқин жойга келтириб берар, чол уни сотар, шу тахлит тирикчилик қилишар экан. Рустам айиқнинг боласи билан ўйнашиб, курашиб ўса бошлабди. Бир куни чўпонлар Рустамнинг айиқ боласи билан курашаётганини кўриб, унга қойил қолишибди. Беш-олти йил ичида Рустамнинг ҳамма ёққа донғи кетибди. У билан бел ушлашадиган одам бўлмабди. Чўпонлар орасида Айиқполвон деган ном билан шуҳрат топибди.\nКунлардан бир кун Рустам отаси билан шаҳардан ўтин сотиб қайтиб келаётганида, чол унга йўлда ола от минган, мовут тўн кийган, қўлида қамчи ўйнатиб турган бир бойни кўрсатиб:\n— Мана, бизнинг уйимизни тортиб олиб, ҳайдаб юборган Ҳалимбой шу бўлади, — дебди. Рустам қараса, одамлар тўпланиб, ниманидир қизиқиб томоша қилар эканлар. Ҳалимбой завқланиб, мўйловини бураб кимларгадир жилмайиб гердаяр экан.\nРустамнинг қулоғига қандайдир инграган таниш овоз эшитилибди. Рустам югуриб бориб, ўзини тўдага урибди, қараса, дўстининг укасини овчилар ушлаб, туянинг устига ортиб келаётган эканлар. Кишиларнинг айтишларига қараганда, Ҳалимбой овчилар билан овга чиққанида шу айиқ боласини ушлабди. Уни ҳокимнинг куёвига совға қилар эмиш. Рустам ғазабланиб, бир ҳужумда айиқ боласи боғланган арқонларни узиб ташлабди-да, айиқчани қучоқлаб олибди. Овчилар бирдан Рустамга ҳужум қилибдилар. Рустам ўзига яқинлашган ҳар бир овчини белидан ушлаб ҳар томонга отиб юбораверибди. Қўлига тушган одам Рустамнинг қаршисига яна қайтиб келолмабди. Рустам Ҳалимбойга ташланган экан, Ҳалимбойнинг оти чаққонлик қилиб, уни қутқариб қолибди. Рустам айиқ боласини кўтариб, арчазор томон йўл олибди. Бу воқеани кўрган халойиқ Рустамнинг ғайратига, шижоатига, куч-қувватига қойил қолиб, офарин айтибди. Бу воқеа бутун шаҳарга тарқалибди. Ҳалимбой хавфланибди.\nКечалари ўз уйида ҳам хавотирликда ётибди. Ҳоким дарғазаб бўлиб, “Айиқ боласини овчилар қўлидан қутқазган паҳлавон ушлаб келинсин”, деган фармон чиқарибди. Боришга ҳеч кимда юрак йўқ эмиш, борганлар “Топа олмадик” деган баҳоналар тўқишар экан. Шаҳар халқи орасида ўтинчи полвон ундай қилибди, фалон жойда бундай қилибди, деган сўзлар авж олибди.\nШаҳарда оч-яланғоч қийналиб, кун кўра олмаган бечоралар тоғга бориб ўтинчилик қилиб, тинч ҳаёт кечира бошлабдилар. Бир куни Ҳалимбой кимдандир Рустам ўша чолнинг ўғли эканлигини, тоғда яшаб, шаҳардан қочиб чиққанларга атрофидан жой бериб, уларга ёрдам қилаётганини эшитиб, нафаси оғзига тиқилиб, шаҳарга бориб воқеани айтиб берибди. Бу хабарни эшитган шаҳар ҳокимининг баданига титроқ кириб, юз отлиқ йигитга ўзи бош бўлиб арчазорга йўл олибди. Йўлда йигитларига:\n— Ҳар ким Рустамни тирик ушласа, қизимни бериб, ўзимга юзбоши қилиб оламан, — дебди.\nУлар йўл юриб, йўл юрса ҳам мўл юриб, арчазор олдидаги бир уйчага етибдилар. Шаҳар ҳокими йигитларига:\n— Шу ерда дам олиб, Рустамни кечаси уйқуда ётганида бориб ушланг, бизнинг шарпамизни билса, у тоғга қочиб кетади, — дебди.\nЧол ўз дўстлари билан шаҳарга ўтин олиб кетган, кечаси Рустам айиқ боласи билан тепада ухлаб ётган экан. Тоғ шамоллари ғир-ғир эсиб Рустамнинг баданларини ўпиб сийпар, айиқ боласининг юнглари ҳилпираб роҳатга яна роҳат қўшар экан. Шу пайтда тепа устида бир шарпа пайдо бўлибди. Рустамни кўтариб, баланддан пастга қараб сакрабди. Рустам чўчиб уйғонибди. Кўтарувчига қараб:\n— Нима бўлди, меҳрибоним? — дебди. У она айиқ экан. Айиқ:\n— Сенга ҳужум қилмоқчилар. Шаҳар ҳокими юз отлиқ йигит билан шу тарафга келаётир, — дебди.\nРустам она айиққа:\n— Энди нима қилмоқчисиз? —дебди.\n— Мен сени қутқармоқчиман, — дебди она айиқ. Рустам унга:\n— Қачонгача биз улардан қочиб умр кечирамиз? Биз ҳам қаршисига чиқамиз, — дебди.\n— Улар кўп, ҳаммасининг тагида от. Бизнинг дўстларимиз шаҳарга ўтин олиб кетган. Юр, вақтни қўлдан бермайлик, — дебди.\nШу вақт дўмбиллаб чопиб айиқ боласи етиб келибди. Рустам кўриб жуда хурсанд бўлибди. Она айиқ Рустамни қочишга зўрлабди. Аммо Рустам қочишни истамабди. Рустамнинг бу ҳолини сезган она айиқ:\n— Энди нима қилмоқчисан? — деб сўрабди.\n— Душман устига ҳужум қилайлик, — дебди. Айиқ боласи бошини силкитиб, тумшуғини кўтариб, икки қўли билан Рустамнинг белидан ушлаб:\n— Бўш келмаймиз, дўстим, — дебди.\nСойдан тоғга ўрмалаб келаётган отлиқлар бир-биридан олдин чиқишга ҳаракат қилишибди. Отларнинг пишқиргани, шаҳар ҳокимининг овози эшитилибди. Душманлар отдан тушиб, тошлар орасига яшириниб, Рустамга қарши ҳужум бошлабдилар. Уч паҳлавон юқоридан туриб, душманларга қараб тош ота бошлабди. Жанг қизиб кетибди. Бири “бошим” деб додлармиш, бири отдан ағдарилармиш, бирининг бели синганмиш, хуллас, душман қаттиқ талафотга учрабди. Дўстлар хурсанд, душманлар ғамгин бўлибди. Бироқ Рустамнинг йиғган тошлари тугаб қолибди. Қарасалар, она айиқ йўқ эмиш. Булар ҳайрон бўлибдилар. Жанг тўхтабди. Шаҳар ҳокими яна ҳужумга ўтибди. Рустам қўлига бир говрон олиб уларнинг йўлини тўсмоқчи бўлганида, она айиқ йўғон арча дарахтини кўтариб келиб душман устига отибди! Бу зарбадан аввал шаҳар ҳокими қоча бошлабди. Унинг кетидан йигитлар ҳам тумтарақай бўлибди. Рустам ва айиқлар от, анжомларни ўлжа олиб, ўз ерларида яшайверибдилар. Бу воқеа шу куннинг ўзидаёқ ҳаммага маълум бўлибди. Ҳоким бунинг аламига чидаёлмай, ертўлага тушиб ётибди. Рустамни тутиб келган кишига бўйи баравар олтин беришга ваъда қилибди. Бу ваъдани эшитиб, оғзида тиши йўқ, бошида туки йўқ, бир кўзли кампир шаҳар ҳокими олдига келиб, таъзим қилиб:\n— Э, ҳоким, оёқяланг Рустамни ушлаб келиш учун менга рухсат беринг, — дебди.\nШаҳар ҳокими хурсанд бўлиб:\n— Тутиб келсанг, нима десанг бажараман, — дебди.\nКампир шаҳар ҳокимига:\n— Менга ўзингиз ишонган, юзида бир дона туки йўқ, ўн бешта кўса одамни топиб, ҳар қайсисига бир ойлик овқат ғамлаб берасиз. Оёқялангни ушлаб келганимдан кейин менинг маслаҳатим билан иш қиласиз, — дебди.\nШаҳар ҳокими кампирнинг айтганини бажо келтириб, эртасига тоғ томон юборибди. Кампирнинг буйруғи билан ўн беш кўса, хотин-қизлар кийимини кийиб, йўлда бир-бири билан муштлашиб, юзи кўкарган, бурни қонаган, боши ёрилган ҳолда додлашиб, кампир бошчилигида арчазорга кириб боришибди. Дод-фарёдни эшитган Рустам билан ўтинчилар уларнинг олдиларига борибдилар, воқеани сўрабдилар, кампир ўзини Рустам оёғига ташлаб, бошини тошларга уриб, кийимларини йиртиб:\n— Дод, золимнинг дастидан, бизларнинг арзимизни эшитувчи, ҳолимиздан хабар олувчи, бизларга меҳр-у шафқат қилувчи Рустамжон қаерда? Бизлар уни бир кўриб ўлсак армонимиз йўқ, — деб фарёд қилибди.\n— Хафа бўлманглар, онажонлар. Рустам мен бўламан. Нима бўлди? Менга тушунтиринглар, — дейиши билан ўн беш “хотин” Рустамнинг оёғига ўзини ташлаб йиғлай бошлабди.\n— Кўзимизнинг нури Рустамжон, бизларни золимнинг зулмидан қутқар. Сенинг зарбингни еб аламига куйган, хонавайрон бўлгур шаҳар ҳокими бизларни эркакларимиз, болаларимиз билан чақириб, таёқлари билан уриб, ҳамма ёқларимизни ёриб, эркакларимизни зиндонга, болаларимизни қафасга солиб, офтобнинг тиғига осиб қўйди. Уйларимизни тортиб олиб, бизларни саҳрога ҳайдаб юборди. Биз нима қиламиз? Кимдан ёрдам оламиз? — деб нола-ю фиғон қилибди.\n— Йиғламанглар, келинглар, сизлар ҳам биз билан бирга бўлинглар. Шу ерда умр кечирамиз, — деб жой тайёрлаб, овқат берибди.\nҲар ким ўз тирикчилигини қилиб, кечқурун ўзи тайёрлаб қўйган жойига бориб ётар экан. Рустам бир кун супачада уйқуси келмай ёлғиз ўтирган экан (Чунки айиқ боласи онаси билан узоқ йўлга кетган экан). Шу вақт унинг ёнига Сиддиқ ямоқчи келиб:\n— Зериккан кўринасан. Ҳикоя айтиб берайми? — деб Рустамнинг ёнига ўтирибди.\n— Жоним билан эшитаман, — дебди Рустам.\nСиддиқ ямоқчи сўз бошлабди:\n— Бир вақтда бир ямоқчи бор экан. Турмушини зўрға ўтказар экан. Бисотида ишонган, суянган бир қизи бор экан. Ақлли, чиройли қиз экан. Отаси камбағал ямоқчи бўлишига қарамай, катта бойлардан, беклардан совчилар келар экан. Ямоқчи уларга бермас экан, чунки қизнинг ёшлигидан бирга ўсиб, бирга ўйнаб юрган қўшнисининг ўғлини севишини сезар экан. Золимларнинг зулмига, амалдорларнинг қийноқларига тоқат қила олмаган қўшниси туғилиб ўсган жойидан айрилиб, шаҳардан чиқиб кетган экан. Ота-бола бирга бир тоғда тирикчилик қила бошлабдилар. Бола ҳам кундан-кунга ўсиб, вояга етиб, ақлли, ҳуснли, ботир бўлиб етишибди; атрофдаги одамлар орасида обрў қозонибди. Эзилган бечораларга шафқат қилибди. Унинг ботирлигига ҳеч ким тенг келолмабди. Ҳатто уни кўра олмаган душманлар ҳам унинг қаршисига очиқ чиқа олмабди. Йигитнинг шуҳратини эшитган ямоқчи билан қиз ниҳоятда хурсанд бўлиб, унинг кириб келишини тоқатсизлик билан кутибди. Лекин шунча вақт ўтса ҳам йигит бир марта хабар олмабди.\nРустам бутун воқеани эшитиб, тўсатдан: “Йигитнинг иши виждондан эмас”, деб қўйибди.\nСиддиқ ямоқчи ҳикоясини давом эттирибди:\n— Қизнинг донғи шаҳар ҳокимининг қулоғига бориб етибди. Шаҳар ҳокими ғойибдан ошиқ бўлиб, тўрт хотин устига хотинликка сўраб, қанча сарполар билан ямоқчиникига совчи юборибди. Қиз ва унинг отаси совчиларни қайтариб юборибди. Ҳоким ямоқчининг оёқ-қўлини боғлаб, сувга ташлаб, уйига ўт қўйиб, қизни зўрлаб олиб кетибди.\nҚўшчилар қизнинг отасини ўлимдан қутқариб қолибдилар. Олиб кетилган қиз ҳар қандай азобларга бардош бериб, йигитни кутибди.\nЙигитдан дарак бўлмабди. Қизнинг отаси қўшчилар қўлида уч-тўрт кун туриб, бироз тузалгандан кейин бу воқеалардан паҳлавонни хабардор қилгани йўл олибди.\nСиддиқ ямоқчи Рустамдаги ҳолатни сезиб, ҳикоясини давом эттирмоқчи бўлганида яраланган бир “хотин” Рустамнинг олдига келиб:\n— Рустамхон, онангиз жон бериш олдидалар. Сизга жуда муштоқ бўлиб ётибдилар. Олдиларига кирсангиз, — деб ялинибди. Рустам сакраб туриб, “касал” ётган жойга борибди. Сиддиқ ямоқчи ҳам ўз жойига кетибди. Кампирга ҳақиқатан ғарғара келиб турган экан.\nРустам тепасига борганида иккинчи “хотин”:\n— Кўп қийналманг, мана, азаматингиз қаршингизда турибди, — дебди.\n“Оғир” ётган кампир қўллари билан Рустамга имо қилиб бир қучоқлаб ўпишни умид қилибди. Рустам ўзини кампир қучоғига ташлаши билан кампир беҳуш қиладиган дорини Рустамнинг бурнига тутибди. Рустам ҳушсиз бўлиб йиқилибди.\n— Қани, тезда менинг буйруғимни бажаринглар, — дебди. “Хотин” кийимидаги эркаклар Рустамни арқон билан боғлаб, шаҳар томон йўл олибдилар. Арқон билан қўл-оёғи боғланган беҳуш Рустамни қимматбаҳо гиламлар, духоба кўрпачалар солинган ҳашаматли уйга олиб келиб, эшик тагига ташлабдилар. Уй ичида қатор одамлар ўтирганмиш. Ҳар бирининг олдига кимхобдан бош-оёқ сарпо қўйилган эмиш.\nШаҳар ҳокими хурсандлик билан одамларга:\n— Сизларга ҳозир берган ҳадям арзимайди. Сизларни яна ҳам хурсанд қиламан, — деб ваъда қилаётганида Ҳалимбой ўрнидан туриб:\n— Эртага халқни растага йиғиб дор тикамиз-да, бу муттаҳамни осиб, сизларни ўшалар олдида ҳадялар билан кўмиб юборамиз, — деб кўкрагини кериб, мўйловини бураб қўйибди. Кампир Ҳалимбойга қараб:\n— Хато ўйлайсиз, бойваччам. Биринчидан, бу ялангоёқни халққа маълум қилиш ярамайди. Иккинчидан, кўп сақлаб бўлмайди. Ҳушига келиб қолса, арқонларни узиб, халос бўлиши мумкин. Нима бўлмасин, тезда йўқотиш керак, — дебди.\n— Эй, она, бу иш сизнинг ихтиёрингизда. Қандай чора кўрсангиз, қабул қиламиз, — дебди.\n— Ундай бўлса, Шайтонтепа тоғида “таги йўқ” ғор бор. Шунга ташлаймиз. Унда девлар, аждарлар бор. Уларга ҳам овқат керак, — дебди.\nҲамма хохолаб кулиб: “Сизнинг ҳийлангиздан шайтон ҳам қўрқади”, дейишибди. Шу қарор билан бечора Рустамни “таги йўқ” ғорга олиб бориб ташлабдилар.\nРустам ҳар куни саҳар турганида, атрофидаги чўпонлардан ўрганган бир куйни найда машқ қиладиган одати бор экан. Уни эшитган ўтинчилар тонг отганини сезиб ертўладан чиқишар ва ўз тирикчиликларига кетар эканлар. Бугун жимжит бўлибди. Ўтинчиларнинг назарида ҳали тонг отмагандай туюлиб, ағдарилиб ётавериш жонларига тегибди. Аммо Рустамнинг отаси кўнглига ғулғула тушиб, пастки уйидан чиқиб, Рустам ётадиган супага келибди. Супа устида Рустамнинг дўпписидан бошқа нарсани кўрмабди. Чол бетоқатланиб атрофга қарабди ва “Рустамжон!” деб чақирибди. Бу чақириқ худди наъра каби ўтинчилар қулоғига бориб етибди. Ўтинчилар олдинма-кетин чопиб келиб, чол атрофига йиғилибдилар. Ҳамма ҳайрон эмиш. Орадан “атрофларни қидирайлик” деган овоз чиқибди. Чол бир нарсани эслагандек, чап томонга югуриб кетибди. Бироздан кейин оғзига кумуш қопланган, унга ўз эгасининг номи ёзилган носқовоқни кўтариб келиб, “Бу хиёнат, макр”, деб ўтинчиларга хитоб қилибди.\n— Дўстларим, биз Рустамдан айрилибмиз, кечаги паноҳ тилаб келганлар, зорланган аёллар эмас, топшириқ билан келган “еркак айёрлар” экан. Бунга далил мана бу носқовоқ, мен буни танийман. Бу носқовоқ Ҳалимбойнинг жияни Бўри кўсаники.\nЎтинчилардан бири носқовоқдаги ҳарфларни тутилиб, зўрға ўқиб, чолнинг шубҳаларини тасдиқлабди.\nРустам “таги йўқ” ғорда бир кеча-ю кундуз ётиб аста-секин ҳушига келиб қараса, қўл-оёқлари йўғон арқонлар билан боғланган ҳолда зулмат ичида ётган эмиш. Фақат ваҳимали овозлар, узоқлардан оҳ-фарёд, инграган товушлар эшитилиб турган эмиш. Рустам ўзини халос қилиш учун кўп ҳаракат қилибди, лекин фойда бермабди. Охири бир чиранганда кўкрагидан боғланган арқон узилиб кетибди. Рустам ўзини банддан озод қилиб, инграган товушни билиш учун ўша томон йўл олибди. Бироз юргандан кейин чап томонда бир ғор кўрибди, ғорнинг оғзи тегирмон тоши билан тўсилган эмиш, инграган товуш ўша ғордан келар экан. Рустам ичкари кирибди. Йўлда суякларни кўрибди. Деворларда жоду билан қўриқланаётган эркаклар, қўлларидан занжир билан осилган ёш аёлларнинг расмлари чизилган эмиш. Тўрда бир катта хона бўлиб, тошдан ясалган супа каби тахта ўрнатилган эмиш. Атрофда қора чироқлар, пиликлар охирги мойларни шимиб лириллаб турган эмиш. Тош супага ёйилган ваҳший ҳайвонлар териси ўз хизматларини адо этиб, чириб кетган экан. Бундай сарой қаршисида зулматхона кўриниб турганмиш. Унда қирқ темир қозиққа қирқ кокил бойланган, катта хумдаги муз сингари совуқ сувга икки оёғи тиззасига қадар тиқилган, икки қўлини қулоч оттириб икки томондаги дорга осилган ўн етти ёшли қиз азобга бардош бера олмай сўнгги нафасини олаётган эмиш. Унинг ҳусни-жамолига шу қоронғи зулмат чидаш бера олмай, ўзини четга олиб қочар, қизнинг ойдек юзидан ёруғ нурлар шуъла сочиб турмоқда экан. Буни кўрган Рустам ўйлаб, унинг кимлигини ва нима учун бундай аҳволга тушганлигини суриштирмасданоқ ўзини қиз томон отибди. Бир тепиб, хумни ағдарибди. Қозиқларни суғуриб қизни халос қилганида қиз ҳолсизланиб, ерга йиқилибди. Шу пайт елкаси чиққан, букри, оёқлари қийшиқ, соқоли ўсган, бўйи билан энининг фарқи бўлмаган баҳайбат бир одам билан етмиш ёшларда, қўлидаги ҳассасидан бурни узун, бетида ўн икки дона тукидан бошқа ҳеч нарсаси йўқ чол кириб келибди. Биринчиси шу мамлакатнинг катта қароқчиси бўлса, иккинчиси қароқчига ўлжа топиб келадиган, халқни қароқчи тузоғига илинтириб берадиган ёрдамчи экан. Қароқчи бу қизни ёрдамчисининг макру ҳийласи билан ўғирлаб келиб, ўзига хотин қилмоқчи экан. Қиз бунга унамагач, уни азоблаб ўлдирмоқчи бўлганда бундан хабар топган ёрдамчиси макр билан қизни кўндиришни бўйнига олиб бирга келган экан. Бехосдан Рустамга рўпара келган қароқчи ёрдамчисига қараб:\n— Менинг ғазабхонам меҳр-шафқатхонага айланибди, — деб хохолаб кулиб юборибди.\nРустам индамай қараб турибди. Қароқчи:\n— Эй, гўдак, кимсан? Яна беном-у нишон ўлиб кетма. Ўзингни танит, — деб Рустамнинг тепасига борибди. Ўзига қаратмоқчи бўлиб, Рустамнинг қулоғидан тортган экан, Рустам аста ўрнидан туриб, қароқчининг кўкрагига бир мушт туширибди. Қароқчи уч-тўрт ду-маланиб, орқада қилтиллаб турган ёрдамчисини босиб қолибди. Қароқчи тўсатдан тушган бу зарбадан ғазабланибди. Ўрнидан турмоқчи бўлса, семизлиги халақит берибди. Унинг ҳаракатларидан ёрдамчисининг суяклари синиб кетибди. Қароқчи зўрға туриб, белидаги шамширини олиб Рустамга ҳамла қилганда, Рустам сув тўлдирилган хумни кўтариб, қароқчига отибди. Қароқчи ерга йиқилибди. Рустам югуриб бориб қароқчининг қўлидан шамширини тортиб олиб, уни ўлдирибди.\nҚиз узун киррикларини аста очиб, қовжираган лабларини тили билан намлаш ниятида тамшанган экан, Рустам бир ҳовуч сув келтириб қизга тутибди. Қиз сувдан бир-икки қултум ютиб, тепасида парвона бўлиб турган йигитга кўзи тушиб ташвишланибди.\n— Кимсиз, нима учун бу ерга келдингиз? Мен ўлимга ҳукм этилганман. Сиз қочинг, ўзингизни қутқаринг. Агарда мени қутқармоқчи эканлигингизни билиб қолса, сизни ҳам қийнаб ўлдиради.\nРустам қизга тикилиб:\n— Сиз ҳозирдан бошлаб озодсиз, — дебди.\nҚиз ҳайрон бўлиб:\n— Сиз менга ҳикоя айтиб бераётирсизми? Бу ҳеч мумкин эмас-ку! Неча йиллардан бери унинг чангалига тушган киши қутулиб чиқолмаган. У ўз зулми ва қонхўрлиги орқасида “букри дев” деб ном чиқарган. Бу мамлакатда ундан безмаган ва қўрқмаган одам йўқ. Ҳатто ёш болалар ҳам унинг номини эшитса, йиғидан тўхтайди. Унинг шамширига ҳукмронларнинг минглаб йигитлари бардош беролмаган, — дебди.\nҚиз ҳаяжон ичида тез-тез нафас олиб, нозик бармоқлари билан Рустамнинг яктаги барини ўйнабди. Рустам ўз сўзларининг жавобини интизорлик билан кутаётган қизга қараб:\n— Мана шу шамшир биланми? — деб қароқчи қўлидан тортиб олган шамширни кўрсатибди.\n— Сиз буни қаердан олдингиз? — дебди.\nРустам қизнинг қўлидан ушлаб олиб бориб, қароқчи билан ёрдамчиси ётган чуқурни кўрсатибди. Қиз хурсандлигидан икки қўлини кўксига қўйиб, тикилиб турган кўзларини узун кирриклари остига олиб:\n— Офарин, қуёш ерининг паҳлавонига! — дебди.\nБу сўзни эшитган Рустам ажабланиб:\n— Сиз менинг қуёш ерининг одами эканлигимни қаердан билдингиз? Ўзингиз кимсиз? —деб сўрабди.\n— Менинг исмим Тонггули. Буни фақат мен эмас, бутун халқ билади, сизни неча вақтлардан бери халқ интизорлик билан кутади.\n“Букри дев”ни ўлдиришга, халқни қора зулматдан қутқаришга сиз сабабчи бўлдингиз. Сизнинг номингиз Рустам, касбингиз ўтинчилик, буларни менинг бобом ўз ҳикояларида айтиб берардилар. Қани юринг, менинг биринчи хизматим сизни халққа таништиришдан бошлансин, — деб иккови шаҳар томон йўл олибди. Йўлда қиз Рустамни бутун воқеадан хабардор қилибди.\nТонг пайти, кенг бир сайҳонликка келишибди. Одамлар йиғилган экан. Ҳаммада ғам-ташвиш, биров беҳуш бўлиб йиқилар, биров ўз либосини йиртиб, бошини ерга уриб йиғлар, баъзилар беҳушларга сув сепиб, уларни сабр қилишга ундар экан. Узоқдаги тепалик устида ўн тўрт ёшли ўғил бола бир қўй билан турганмиш. Бола ва қўйнинг кўзлари боғланган эмиш. Йиғин орасидан уч-тўрт одам бола томон ташланса, халқ уларнинг боришларига йўл қўймасмиш. Рустам бунга ҳайрон бўлиб, қиздан сўрабди:\n— Эй, Тонггули, менга бу сирни айтиб бер.\nТонггули Рустамга қараб, кўзларидан бетўхтов марварид ёшларини оқизиб:\n— Кошки энди мен туғилмаган бўлганимда, халқнинг бу қадар оҳ-фиғонини эшитмаган бўлар эдим. Икки йилдан бери бу халқимизнинг кундалик маросими, — дебди.\nРустам “кундалик маросими” деган сўзларни эшитиб:\n— Эй, Тонггули, бу сирдан мени тез хабардор қил, — дебди. Тонггули тоқатсизланиб:\n— Бундан бир неча йил илгари бизнинг мамлакатда бир аждаҳо пайдо бўлди. Кўп хонадонларни вайрон қилди. Молларни қирди. Шаҳар халқи унга қарши чиқа олмади. Аждаҳо шу тепа орқасида яшайди. Охирида ҳар куни тонг пайтида қорни очиб шаҳарга ҳужум қилмоқчи бўлганида унинг йўлига бола билан қўй қўйиладиган бўлди. Аждаҳо йўл устида учраган бола билан қўйни еб, тўйганидан кейин шаҳар томон юрмасдан изига қайтиб кетади. Шаҳар халқига бу солиқ қилиб қўйилган.\nБоласи бор киши боласини, фарзандсиз киши навбатма-навбат бир қўй олиб беради. Бу ҳол одат тусига кириб қолган. Бултур шу вақтларда ўн уч ёшли Гулчеҳра синглим қурбон бўлган эди. Бугун ҳам шаҳардаги атоқли одамнинг бир фарзанди қурбон қилинса керак, кўп халқ йиғилибди, — дебди.\nХалқ орасида бирдан шовқин-сурон кўтарилибди. Тонггули Рустамга:\n— Ана аждаҳо, бола томон чиқяпти, — деб беҳуш бўлиб йиқилибди.\nРустам қараса, қоп-қора баҳайбат бир махлуқ бола томон ўрмалаб келаётган эмиш. Аждаҳони сезган қўй тоқатсизланиб қочмоқчи бўлибди. Бола онасини ёрдамга чақиргандек чинқирибди. Бола билан қўй бир арқонга боғлангани сабабли, иккисидан бирининг ҳам қутулиши мумкин эмас экан. Рустам тепа томон югурибди. Аждаҳо бола билан қўйни ейиш учун аврай бошлабди. Қўй тирирлашдан тўхтабди. Бола мудрай бошлабди. Аждаҳо нафасига тортганида олдида бола, кетида “ем” бўлган қўй аждаҳонинг оғзига яқинлашибди. Боланинг икки оёғи аждаҳо оғзига рўпара бўлибди. Қўққисдан тушган кучли зарба аждаҳони гангитибди.\nАждаҳо ўзини ўнглаб олиш учун сой томон бурилмоқчи бўлганида қаҳр билан ташланиб, сиқилган икки оёқ орасидан қутула олмабди. Йигит чаққонлик билан аждаҳога иккинчи зарба туширибди. Аждаҳонинг калласи танидан ажралибди.\nАждаҳо ютмоқчи бўлган бола Рустамнинг бўйнидан маҳкам қучоқлабди. Халқ бугунги маросимни шодлик тўйига айлантириб юборибди. Йиғин ичида баланд бўйли, оқ соқолли бир киши Рустамнинг олдига келиб, кўзларидан севинч ёшларини тўкиб:\n— Бизларни офатдан қутқариб, ғам-қайғудан озод қилдинг, кўнглимизга нур берган эй баҳодир, паҳлавон, кимсан? — дебди.\nТонггули ҳушига келиб қараса, ҳамма ёқ шодлик билан тўлган, халқ Рустамни ўраб олиб унга қайта-қайта офаринлар айтаётган эмиш. Рустамдан савол сўраб турган одамнинг кўзи Тонггулига тушиб қолибди. У:\n— Тонггулим, ҳаётмисан? Сени зулматдан ким қутқарди? — деб бағрига босиб йиғлабди. Тонггули:\n— Сизларни офатдан ким қутқарган бўлса, мени ҳам зулматдан ўша қутқарди. “Букри дев”ни, одамхўр аждаҳони ўлдирган, сизларни офатдан қутқариб, бахтли ҳаёт эшигини очган, ўзларингиз достонлар тўқиб юрган қуёш ерининг паҳлавони — Рустам ўтинчи шу бўлади, — деб айтибди.\nХалқ Рустам билан шаҳар томон йўл олибди, бир неча кун шодлик тўйи қилишибди. Рустам ҳамон дўстларини ва чол отасини ўйлар экан. Кунлардан бир куни Рустам Тонггулининг бобоси олдига келибди. Унга ўзининг дўстлари, бетоб хотинни кўргани боргани ва арқонга боғланиб қора зулматда ётгани тўғрисида бирма-бир сўзлаб берибди. Ҳозирги вақтда дўстлари қандай аҳволда эканлигини билишга, ер юзига қандай қилиб чиқишга маслаҳат сўрабди. Бобо узоқ ўйлаб, секин Рустамга қарабди. Бу жуда оғир иш деб бошини чайқабди. Рустамнинг юзида бўлган ўзгаришни сезиб:\n— Эй, паҳлавон, дунё яратилганидан бери ҳеч бир одам қуёш ерига чиққан эмас. Лекин боболаримизнинг айтган ҳикояларига қараганда, шу шаҳарнинг чап томонида қирқ тоғ деган баланд тоғ бор. Шунинг тепасида қуёш ерига чиқиш учун йўл бор эмиш. Лекин уни ҳеч ким кўрган эмас. У тоғнинг тепасига чиқаман деб неча минг одам ҳалок бўлган экан. Йўллар хавфли. Ваҳший ҳайвонлар кўп, яна у тоғ қирқ бўғин бўлиб, ҳар бўғинининг баландлиги юз газли силлиқ тошдан иборат. Кел, паҳлавоним, сен бу ниятингдан қайт. Бизнинг паҳлавонимиз ва саркардамиз бўл. Бизлар сендан ажралишни истамаймиз, — дебди.\nРустам икки қўлини кўксига қўйиб:\n— Эй, менга дунёнинг заҳматини лойиқ кўрмай, шафқат қилувчи ғамгузорим, ахир унда менинг дўстларим ва етимлигимдан тарбиялаб вояга етказган меҳрибонларим бор. Мендан айрилиб уларнинг аҳволи нима бўлди? Шулардан хабар олиб кўнглим тинчимаса, менга яшаш ҳаром бўлсин, — дебди.\nБобо шу сўзни эшитиб, ноилож рози бўлибди. Эртаси бутун шаҳар халқи Рустам билан хайрлашибди. Шаҳар оқсоқоли Рустамнинг пешонасидан ўпиб:\n— Биздан сенга эсдалик ва йўлингда ҳамроҳинг бўлсин, — деб бобосидан қолган қадимги камон билан беш газ узунликдаги ўқ-ёйни берибди. Рустам шаҳар халқи билан хайрлашиб, тоғ томон йўл олибди.\nЧўллар кезибди, қирлар ошибди. Йўллар юриб тоғ тагига етибди. Қараса, тоғ бобо айтгандан ҳам ваҳимали, тепаси кўринмайдиган, силлиқ тошдан иборат баланд эмиш, унинг устига чиқиш ҳеч ақлга тўғри келмасмиш. Рустам ҳайрон бўлиб, нима қилишини билмасдан хаёл суриб тоғ бағрида ўтирган экан, узоқдан наъра тортиб келаётган баҳайбат овозни эшитибди. Рустам қараса, тошларни ҳар тарафга улоқтириб, оғзини катта очиб, югурганича Рустам томон она шер келаётган эмиш.\nРустам ирғиб турибди ва қўлидаги камонга ўқ-ёйни жойлаб, шерни мўлжалга олибди. Буни сезган шер ўз жойида тўхтаб:\n— Эй, одамзод! Менга ёрдам бер, менинг болаларимни ўлимдан қутқар, — деб Рустамнинг оёғига бош урибди.\nРустам шернинг бошини силаб:\n— Эй, ваҳший ҳайвонларнинг подшоси, мендан қандай ёрдам кутасан. Айт, мен тайёрман, — дебди. Она шер Рустамнинг этагидан ушлаб, тоғнинг орқа томонига югурибди. Рустам бориб қараса, шер кирадиган ғорнинг оғзида ҳўкиздан катта чаён турган эмиш. У шернинг ғор ичидаги икки боласини чақиб ўлдирай деб турган экан. Рустам камонга ўқ жойлаб, чаённи мўлжалга олиб отибди, ўқ бориб чаённинг бошига тегибди. Чаён гангиб ғор оғзидан ағдарилиб тушибди. Рустам югуриб бориб, шамшири билан чаённинг найзасини қирқиб, пора-пора қилиб ташлабди. Ғор ичида чаёндан қўрқиб ётган шер болалари югуриб келиб онасининг бағрига ташланибди. Она шер хурсанд бўлиб, Рустамга бош эгибди. Рустам кўп юриб чарчаганидан ён-бошлаб уйқуга кетибди. Она шер икки боласини Рустамнинг ёнида қолдириб, ўзи овқат топиш учун кетибди. Шер болалари хурсандлигидан бир-бири билан ўйнашиб наъра тортибдилар. Шу пайтда оғзида бир қўйни тишлаганча ота шер келиб қолибди. Рустамни кўриб, ҳайрон бўлибди. Қаҳри келиб оғзидаги қўйни ташлаб, Рустамни пора-пора қилиб ташламоқчи бўлибди. Бирдан шерваччалар:\n— Бу одамга тегманг. Бизларни ўлимдан қутқарди, — деб ота шернинг бўйнига ёпишибдилар. Ота шер бу сўзларга таажжубланиб турган экан, она шер ғордан чиқиб келибди ва бўлган воқеани айтиб, бурдаланиб ётган чаённи кўрсатибди. Кечга яқин Рустам уйқудан туриб қараса, атрофида бир неча шерлар Рустамнинг уйғонишини кутиб турган эмиш. Рустам ирғиб ўрнидан туриб, бўйнидаги жунлари ўсган, кўп ёшларга борган, бошқаларга нисбатан баландроқда турган бир шерга таъзим қилибди. У шер шу тоғда яшовчи шерларнинг оқсоқоли экан. Оқсоқол шер ўрнидан туриб, Рустамнинг олдига келибди ва олдинги икки оёғини Рустамнинг елкасига қўйиб.\n— Бизнинг ҳаётимизни хавфга солиб юрган душманимизни яксон қилиб, келгуси авлодла-римизнинг бошига тушадиган кулфатлардан озод қилган қаҳрамон, тила тилагингни? — дебди.\nРустам таъзим билан:\n— Менинг тилагим, ўз дўстларимни кўриш, улардан хабар олишдир, — дебди.\n— Улар қаерда? —деб сўрабди шерлар оқсоқоли.\n— Улар қуёш ерининг арчазорида, — деб жавоб берибди.\nРустамдан бу сўзни эшитган шерлар ўз тилларида бир овоз чиқариб, бир-бирларига қараб қўйибдилар. Оқсоқол шер ҳамон жим турар экан. Рустам ўз тилагига эришиш учун жавоб кутибди. Бироздан кейин оқсоқол шер бошини кўтарибди ва атрофга қараб баҳайбат овоз билан ўкирибди. Шунда калта, йўғон оёқлари билан юриб келган паст бўйли шер оқсоқолга таъзим қилибди. Оқсоқол ҳалиги шерга:\n— Бу йигитни тоғнинг тепасига олиб чиқ ва йўлни кўрсат, қайтишингда соғ-саломат олиб чиққанинг учун бизга нишона келтир, — дебди. Шер оқсоқолга таъзим қилибди ва Рустамнинг олдига келиб турибди. Оқсоқол шер Рустамга қараб:\n— Эй, паҳлавон, сенинг сафаринг жуда хавфли. Шунинг учун сени олиб борувчи шер нима деса, қайсарлик қилмасдан айтганини бажарасан, бўлмаса бирор фалокат рўй бериши мумкин. Иккинчидан, қуёш ерига қадаминг тегиши билан бизга ишонарли нишона бериб юборасан. Токи бизларнинг кўнглимиз тинчисин, — дебди.\nРустам бу шартларни қабул қилиб, шер устига минибди. Бошқа шерлар ўйин қилиб уларни кузатибдилар. Кузатувчилар ғорнинг оғзига келиб яна хайрлашиб ўз изларига қайтибдилар. Рустам билан шер ғор ичига кириб кетибдилар. Шер ғор ичида ўқдек учибди. Ўқтин-ўқтин наъра тортибди. Унинг наърасига атрофдан ҳар хил овозлар эшитилибди. Рустам атрофдан келаётган овозларни билишга қизиқиб:\n— Эй, ваҳший ҳайвонлар подшоси, бу келаётган овозлар қандай овозлар? Булардан мени хабардор қил, — деса, шер Рустамдан бу саволни эшитиб:\n— Паҳлавоним, бундай саволларни берадиган вақт эмас. Сендан сўрайман, жимлик сақлаб бор. Бўлмаса мени ва ўзингни ҳалок қиласан, — дер экан.\nЯна йўлда кетар эканлар, гоҳ қушларнинг сайраши, гоҳ мазлумларнинг инграши, гоҳ чақмоқлар чақиб момақалдироқ гулдураши, гоҳ созлар чалиниб базмлар қийқириғи, гоҳ қизларнинг ёқимли ашулалари эшитилибди. Бундай овозларни эшитган Рустам шердан ялиниб сўрабди:\n— Мени бу воқеалардан хабардор қил.\nШер Рустамга илтижо қилиб:\n— Қуёш еридаги дўстларингизнинг ҳурмати учун жимлик сақланг, — дебди.\nРустам рози бўлибди. Лекин ғор ичида қоронғиликдан ҳеч нарса билиб бўлмабди. Агар шернинг бўйнидаги жунларини маҳкам ушламаганда, унинг тез чопишидан Рустам учиб кетиши турган гап эди. Шу пайт шер:\n— Эй, паҳлавон, кўзингни юм. Қачонки мен “оч” демагунимча очмайсан. Агар ўз ихтиёринг билан бир иш қилиб қўйсанг, ўз дўстларинг ва менинг дўстларим олдида жавобгарсан, — дебди.\nРустам кўзларини юмиб, шернинг бўйнидан маҳкам қучоқлабди. Шер яна тезроқ чопиб шундай бўкирибдики, Рустам бундай овозни биринчи марта эшитибди. Шердан чиққан терга Рустамнинг кийимлари ивиб, сув бўлиб оқа бошлабди. Шер бироздан кейин тўхтаб, Рустамга “Туш!” дебди. Рустам кўзини юмганича шер устидан тушибди. Шер “Кўзингни оч!” деб буюрибди. Кўзини очса, Рустам тоғ тепасида турган эмиш. Тоғнинг тепаси ниҳоятда кенг ва сайҳонлик бўлиб, гуллар очилган, майсалар кўкарган, булоқлардан тиниқ сувлар оқиб турган экан. Бу ерлар худди бир боғбон парвариш қилгандек кўринар эмиш. Рустам шердан:\n— Бу ерда ким яшайди? — деб сўрабди.\nШер чарчаганиданми жавоб бермасдан булоқ томон юрибди.\nБориб булоқда чўмилибди ва яна ўз ҳолига келибди. Бу мўжизадан Рустам ажабланибди. Шер Рустамга қараб сўзлабди:\n— Қулоқ сол, паҳлавоним. Сирлардан сени хабардор қилай. Йўлдаги сайрашлар, инграшлар, базмлар ва бошқа овозлар қуёш еридаги инсонларга хос эди. Улар бир-бирларига шундай муносабатда бўлиб, баъзиларининг инграшларидан баъзилар завқланиб ишрат қилишар эди. Сўнг сенга “Кўзингни юм!” дедим. У ерда сенинг дўстларингнинг ҳаёти кўринар эди. Мана энди сен уларнинг олдиларига бориб биласан. “Бу тоғдаги боғлар кимники?” дединг. Бу тоғ тилсимланган. Бу ерга инсонлардан фақат сенинг қадаминг тегди. Мен ва менинг боболарим шу ерни қўриқловчилардир. Бизнинг авлодда бошқа шерлар бу ерга кела олмайдилар. Вақтида ўз эгаси келади. Буюк сирли тоғлар текис сайҳон ва бўстонларга айланади. Рустам ниҳоятда қизиқиб:\n— Эгаси ким ва қачон келади? — деб сўрабди.\n— Буни сенга айтиш қийин. Боболаримизнинг ҳикояларига қараганда: “Қуёш бу зулмат ерига ўз нурини сочганда келади”, дейдилар. Қани, қаҳрамон, ўз сафарингни давом эттир.\n— Мен сенга нишона беришим керак эди. Нима берай? — деб сўрабди Рустам.\nШер Рустамни етаклаб, тоғнинг бир четига олиб борибди ва юқоридан қирқ газча осилиб тушган баҳайбат бир дарахт илдизини кўрсатиб:\n— Мана шу илдизга осилиб юқори чиқасан. Шу илдиз ёнида кавак бор. Шунга етганингда шу кавакдан тупроқ олиб менга ташлайсан. У тупроқ қуёш ерининг тупроғи ҳисобланади. Мана шу тупроқни нишона қилиб олиб бораман.\n— Рустам қуёш ерининг тупроғи деган сўзни эшитиб, кўнглида дўстлари билан қучоқлашиб кўришаётгандек ошиқиб хурсанд бўлибди. Лекин илдизга қандай қилиб осилиб чиқишга ҳайрон бўлибди. Чунки илдизнинг пастга осилиб тушган учи Рустам турган ердан ўн газ юқорида тугаган экан. Шер Рустамнинг ҳайронлигини сезиб:\n— Устимга мин, охирги марта сени саёҳат қилдирай, — деб устига миндирибди. Шер тоғ атрофидан чопиб келиб илдиз олдига яқинлашганда Рустам бирдан илдизга сакрабди. Рустам илдизни қучоқлаб юқорига ўрмалабди. Шер айтган тупроқдан олиб бир енгига бойлаб шерга ташлабди ва шер билан дўстларча хайрлашиб юқорига йўл олибди.\nҚуёш ерининг паҳлавони тонг отар пайтида ер юзига чиқибди. Атрофига қараса, таниш арчазор кўринибди. У илдиз Рустам отаси билан биринчи марта арчазорга келганда, чол суянган паст бўйли йўғон арчанинг илдизи экан. Рустам ўзи ётадиган супа устида она айиқ кенжа боласини олдинги оёқлари орасига олиб, қайғу билан бошини қуйи солиб ўтирганини кўрибди. Кўзи бирдан Рустамга тушиб қолган она айиқ овози борича ўкириб юборибди ва Рустамни ўз бағрига босибди. Она айиқ кўзидан ёш тўкиб сўзлабди:\n— Сендан айрилганимиздан уч кун ўтгач, ҳоким йигитлари билан келиб, арчазорга ўт қўйиб, бу ердагиларнинг қўл-оёқларини боғлаб олиб кетди. Чўпонларнинг айтишларига қараганда, бугун кечқурун халқни йиғиб, ўтинчиларни дорга осар эмишлар.\nКечки пайт. Айиқ билан Рустам шаҳарга келиб қараса, кенг майдонга одам йиғилган эмиш. Кимдир кўз ёши тўкаётганмиш. Кимдир кўмакка интилиб, ўзини ожиз билиб, бетоқат бўлиб умидсизлик билан жавдирармиш. Кимдир кимхоб тўн кийиб, от ўйнатиб, дор атрофидан одамларни ҳайдармиш. Кимдир “гуноҳкор”ларнинг дорда тирирчилашларини томоша қилмоқчи бўлиб соявон аравада келиб турганмиш. Дорнинг чап томонида темир қафаслар бор эмиш. Бунда ҳокимнинг зулмига қаршилик кўрсатган ёки уй-жойларини ташлаб кетган одамларнинг болалари қамаб қўйилганмиш. Қафасдагиларнинг ҳаммаси ярим яланғоч, мурғак баданлари кўмир сингари қорайиб кетган эмиш. Кўпдан бери очлик ва ташналикка дучор бўлганлари учун суяклари баданини ёриб чиққандек кўринармиш. Мана шу маҳбуслар орасида Сиддиқ ямоқ-чининг қизи Зуҳра ҳам бор эмиш.\nБир пайт карнайлар чалиниб, ясовуллар йўл очиб, жаллодлар болта ушлаган ҳолда қўллари орқаларига боғланган, ранглари ўчган Рустамнинг отаси бошлиқ қирқ етти “гуноҳкор”ни дор тагига олиб келибдилар.\nҚафасдаги ёш маҳбуслар ўзларининг ота ва оналарини таниб, дод-фарёд кўтарибдилар. Баъзи гўдаклар ўзларининг жажжи гавдаларини кўтаришга мадорлари келмай бошларини қафасга тираб, энг сўнгги кучларини йиғиб, “Мени қутқаринг, отажон!” дегандек қўлларини панжара орасидан узатибдилар. Бир-бирлари билан хайрлашиб, дор тагига келаётган маҳбуслар ўз фарзандларини қафасда кўриб, уларнинг нолишларига тоқат қила олмай, фарёдга-фарёд қўшибдилар. Зуҳра икки қўли билан қафас темирларни ушлаб, сочлари ёйилган, кийимлари тилка-тилка бўлган, кўзларидан марварид сингари ёшларни оқизиб йиғлабди. Майдонда ҳоким ва унинг атрофида бойлар, юзбоши, мингбоши, дорбоши ва бошқа амалдорлар парвойи фалак серрайиб тураверибдилар.\nҲалимбой саман отда келиб, халққа шаҳар ҳокимининг гуноҳкорларни дорга осиб ўлдириш тўғрисидаги фармонини ўқиб берибди. Карнайлар чалинибди. Жаллодлар дорлардан арқонларни тушириб гуноҳкорлар бўйнига боғлабдилар. Ҳалимбой завқланиб, кумуш носқовоғидан қўлига нос олиб отмоқчи бўлганида кучли қўл елкасидан ушлаб олиб, от устидан отиб юборибди.\nЯсовуллар Ҳалимбойга ҳужум қилган қўлни ушламоқчи бўлганида, у қўл ҳар зарбда икки-уч ясовулни ағдариб турибди. Жаллодлар ҳайрон бўлиб, фармонни бажаришга шошилган эканлар. Тўсатдан бошларига тушган йўғон сўйил уларни ерпарчин қилибди. “Гуноҳкорлар” ўзларини жаллодлар қўлидан озод қилаётган айиқни кўриб шодланибдилар. Шу орада кимдир “Ҳалимбойни отдан отиб юборган Рустам экан” дейиши билан “Рустам тирик, Рустам келди” деган сўзлар халқ орасига тарқалибди. Тўс-тўполон бўлиб, одамлар ким-кимлигини билмасдан аралашиб кетибди. Бир қанча вақт давом этган ғалаёндан кейин ўлган ўттиз жаллод, икки юз ясовул, пачоқланган темир қафас ва Ҳалимбойнинг жасадидан бошқа ҳеч ким майдонда қолмабди.\nҲар ким ўз фарзандини олиб Рустамга офарин айтиб, арчазор томон кетибди. Олдинда бораётган Рустам ёнига Сиддиқ ямоқчи ўз қизи билан бирга бориб, жилмайиб, оҳиста сўз бошлабди:\n— Хотирангизда бордир. Бир кун арчазорда ҳикоя айтиб бераётганимда “хотин” киши келиб қолиб ҳикоям чала қолган эди.\nРустам ўйлаб турмасдан:\n— Хотирамда умр бўйи сақланган. Қани, йўл устида бўлса ҳам, ҳикоянинг давомини айтинг, — деб илтимос қилибди. Сиддиқ ямоқчи кўз қири билан қизига қарабди. Зуҳра бир нарса сезгандек уялиб ерга қарабди. Сиддиқ ямоқчи сўзида давом этибди.\n— Ана ўша золимнинг зулмига бардош қилиб ўз вафодорини интизорлик билан кутган қиз қаршингизда турган менинг Зуҳрам эди.\nРустам ялт этиб, Зуҳрага қарабди. Уялган Зуҳранинг анор сингари қизарган юзларини кўриб, Рустам ўзида ажойиб бир ҳис сезибди. Бундай ҳисни ҳаётида биринчи марта бошидан кечиргани учун сўз тополмай жим туриб қолибди.\nСиддиқ ямоқчи Рустамдан сўз кутар экан. Рустам бир нарсани эслагандек:\n— Ҳа, айтгандек, бу кишининг паҳлавони ким ва қаерда? — деб сўрабди.\nСиддиқ ямоқчи Рустамдан тўрт қадам четроқда бутун воқеадан хабардор бўлиб келаётган Рустамнинг отасига имо қилибди. Улар бир-бирларига қараб жилмайишибди:\n— Зуҳранинг паҳлавони кимлигини билмоқчи бўлсангиз “Бу кишининг паҳлавони ким?— деб сўраётган одамнинг ўзи”, — дебди.\nРустам олдинга ташлаган қадамини тўхтатиб отасига қарабди. Чол Рустамнинг берган саволига қайтарилган жавобни табассум билан тасдиқлабди.\nТонг шамоллари ғириллаб арчалар орасида эсар, арча япроқлари эса ўз сояларига келаётган дўстларини олқишлар экан. Бир қанча вақтдан бери жимлик ҳукм сурган арчазор шодликка тўлибди. Зулм кўрганлар, аламдийдалар қуёш ерининг паҳлавони етакчилигида озод, ҳур, гўзал ҳаёт кечира бошлабдилар.\n← Аввалги Аввалги Озодачеҳра\nКейинги → Кейинги: Булбулигўё


ЎзА - БМТнинг юбилей сессияси очилмоқда\nБМТнинг юбилей сессияси очилмоқда\nБМТ Уставига кўра ташкилот олий органи бўлмиш Бош Ассамблеянинг навбатдаги сессияси ҳар йили сентябрь ойининг учинчи сешанбасида очилиши белгилаб қўйилган. Шундан келиб чиқиб, бугун Нью Йорк шаҳрида Бош Ассамблеянинг навбатдаги сессияси очилиши кутилмоқда.\nБу йилги сессия аввалгиларидан қуйидаги жиҳатлари билан фарқ қилади:\n1. Бу юбилей сессия бўлиб, 75-бор ўтказилмоқда (жорий йилда БМТ ташкил этилганига ҳам 75 йил тўлди). Пандемия сабабли сессия масофавий, яъни онлайн шаклда ўтказилиши режалаштирилган.\n2. Онлайн ўтказилаётгани сабабли унинг пленар мажлисларида аввалгилардан кўра кўпроқ давлат ва ҳукумат бошлиқлари иштирок этиши кутилмоқда. Давлат раҳбарларидан фақат АҚШ Президенти Дональд Трамп ташкилотнинг Нью Йорк шаҳридаги қароргоҳидан иштирок этади. Бошқа давлат раҳбарлари масофавий тарзда иштирок этадилар ва ўз маърузаларини видеоконференция шаклида ўқиб берадилар.\n3. Бош Ассамблея 75-сессиясига илк бор Туркия вакили раислик қилади.\n4. Анжуманнинг асосий тадбирлари 22-30 сентябрь кунлари бўлиб ўтади. Шу бир ҳафта ичида кўплаб давлат раҳбарлари маъруза билан чиқиш қилади.\n5. Анжуман кун тартиби 78 банддан иборат бўлиб, ташкилотни ислоҳ қилишдан тортиб, Сурия, Ливия ва Ямандаги минтақавий можароларгача турли масалаларни қамраб олади.\n6. Коронавирусга қарши кураш, вакцина эгоизмига йўл қўймаслик, соғликни сақлаш тизимини мустаҳкамлаш, пандемия шароитида аҳолининг ночор қатламларини ҳимоя қилиш каби масалалар ҳам муҳокамалар марказида бўлиши кутилмоқда.


“Навбаҳор” - “Қўқон-1912” учрашуви Фарғонада бўлади. Хўш, бу ўйинда ким мезбон?\n5 март, 2019, 11:43 547\nТеглар:Навбаҳор | Қўқон-1912 | Суперлига\nУларнинг стадионлари реконструкция қилиняпти.\n“Навбаҳор” ва “Қўқон-1912” клублари ўртасидаги беллашув Фарғонадаги “Истиқлол” стадионида ўтиши эълон қилингач, кўплаб мухлисларда саволлар пайдо бўла бошлади: Ўйин мезбони ким? Чунки, ушбу жамоалар тўп сурадиган уй стадионларда айни дамда қурилиш ишлари олиб борилмоқда.\nПФЛ бош директори ўринбосари Диёр Имомхўжаев эса юқоридаги масала юзасидан ўз фикрини билдириб ўтди.\n“ПФЛ мавсум аввалида стадионини реконструкция қилаётган клубларга бошқа стадионда ўйнаш учун рухсат берилиши ҳақида айтган. Оддий мисол, “Андижон” стадионида иш олиб бораётгани учун мазкур клуб илк турни Навоийда ўтказади. Иккинчи даврада эса Навоий клуби Андижонга келади.\n“Навбаҳор” ва “Қўқон-1912” клубларида вазият бошқачароқ. Уларнинг ҳар иккиси ҳам стадионида таъмирлаш ишларини олиб бормоқда. Шундан келиб чиқиб, мезбон “Навбаҳор”га стадион танлаш ҳуқуқи берилди. Наманганликлар Олмалиқда ҳам, Фарғонада ҳам ва ҳатто Тошкентда ҳам ўйнаши мумкин эди. Клуб #истиқлол стадиони билан келишувга эришди. Мазкур учрашувда мезбон — “Навбаҳор”.\nЧипталар масаласи “Навбаҳор” раҳбарияти келишувни қанчалик пухта қилганига боғлиқ. Идеал ҳолатда стадионга ижара пули тўлаб берилса, “Навбаҳор” чипталарнинг асосий қисмига эгалик қилиши ва меҳмон жамоага регламентда белгилаб берилгани бўйича чипта тақдим этиши керак бўлади”, - дейди Диёр Имомхўжаев.\nЭслатиб ўтамиз, “Навбаҳор” – “Қўқон-1912” учрашуви 10 март куни соат 16:00да бошланади.


Пайғамбаримиз соллаллоҳу алайҳи ва салламга муҳаббатимиз далили - Hidoyat.uz\nАсосий саҳифа Мақолалар Пайғамбаримиз соллаллоҳу алайҳи ва салламга муҳаббатимиз далили\nЧоп этилди Dekabr 11, 2019 Пайғамбаримиз соллаллоҳу алайҳи ва салламга муҳаббатимиз далилиda fikr bildirishni o'chirish\nТарихдан маълумки, Макка мушриклари элчиси Урва ибн Масъуд Сақафий Ҳудайбия сулҳи куни саҳобаларнинг Расулуллоҳ соллаллоҳу алайҳи ва салламга бўлган муносабатларини, У зотни қандай ҳурмат-эҳтиром қилишларини диққат билан кузатгач ва қавмига қайтиб боргач бундай деди: “(Эй қавмим), қасамки, мен кўп подшоҳлар, жумладан, Қайсар, Кисро ва Нажоший ҳузурида бўлганман. Аллоҳга қасамки, бирон-бир подшоҳнинг аъёнлари Муҳаммаднинг асҳоби Уни улуғлаганидек улуғлаганини кўрмаганман… Агар бир ишга буюрса, уни адо этишга шошилишади. У гапирса, овозларини чиқармай, жим қулоқ солишади. Уни ҳурмат қилганларидан юзига тик боқишмайди” (Имом Бухорий ривояти).\nОламларга раҳмат қилиб юборилган саййидимиз Муҳаммад соллаллоҳу алайҳи ва салламни яхши кўриш ва У зотнинг муҳаббатларини бошқа барча инсонлар муҳаббатидан устун қўйиш динимиз талабидир. Бу ҳақдаги ҳадиси шарифда бундай дейилган: “Бирортангиз, токи Мен унга отаси, боласи ва жамики инсонлардан маҳбуброқ бўлмагунимча (комил) мўмин бўлолмайди” (Имом Бухорий ривояти).\nСийрат китобларида саҳобаи киромларнинг Пайғамбаримиз соллаллоҳу алайҳи ва саламга нисбатан ақл бовар қилмас муҳаббатларига далолат қилувчи фидокорона ишлари баён қилинган. Жумладан, Уҳуд жангида бир аёлнинг эри, укаси ва отаси вафот этади. Учовининг вафотини эшитган аёл “Расулуллоҳга нима бўлди?”, деди. Шунда: “Расулуллоҳ тирик!”, дейилди. Аёл: “Менга Расулуллоҳни кўрсатинглар, У зотни бир кўрай”, деди. У зотни кўрганидан кейин бундай деди: “Эй Аллоҳнинг расули, сиз соғ-саломат экансиз, қолган мусибатлар менга ҳеч нарса эмас!” (“Ас-Сийратун Набавия” китобидан).\nБир киши Набий соллаллоҳу алайҳи ва салламнинг ҳузурларига келиб: “Қиёмат қачон бўлади?” деб сўради. Пайғамбаримиз соллаллоҳу алайҳи ва саллам унга: “Қиёмат учун нима тайёрлагансиз ўзи?” дедилар. У: “Ҳеч нарса!”, “Лекин, мен Аллоҳ ва Унинг расулини яхши кўраман”, деди. Набий саллаллоҳу алайҳи васаллам: “Сиз ўзингиз яхши кўрганлар билан бирга бўласиз!”, дедилар (Имом Бухорий ва Имом Муслим ривояти).\nРасулуллоҳ соллаллоҳу алайҳи ва салламнинг ходимларидан бўлмиш Савбон розияллоҳу анҳу бир куни Пайғамбаримиз алайҳиссаломнинг ҳузурларига ранги ўзгарган, хафа ҳолида келди. Расулуллоҳ унга: “Сизга нима бўлди?” дедилар. Савбон розияллоҳу анҳу: “Ё Расулуллоҳ, менда ҳеч қандай беморлик ва оғриқ йўқ, лекин, бироз сизни кўрмасам соғиниб, оғир аҳволга тушаман. Эй Расулуллоҳ! Сизни жаннатдаги мақомингизни ўйладим. Сиз пайғамбарлар билан энг олий мартабада турасиз. Мен жаннатга кирган тақдиримда ҳам паст мартабада бўламан. Мабодо жаннатга кира олмасам, Сизни абадул-абад кўра олмайман. Шундан ғамгинман, эй Расулуллоҳ!” – деди. Пайғамбаримиз соллаллоҳу алайҳи ва саллам бирор нарса демай, жим қолдилар. Бироздан сўнг бу ояти карима нозил бўлди: “Кимда-ким Аллоҳ ва Пайғамбарга итоат этса, айнан ўшалар Аллоҳнинг инъомига эришган зотлар, яъни пайғамбарлар, сиддиқлар, шаҳидлар ва солиҳ кишилар билан биргадирлар. Улар ҳамроҳ сифатида нақадар гўзалдир! Бу Аллоҳдан (бўлган) фазлдир. Аллоҳ етарли (даражада) билимдондир” (Нисо сураси, 69 – 70-оятлар).\nДемак, қайси бир мусулмон Пайғамбаримиз соллаллоҳу алайҳи ва салламни чин дилдан яхши кўрса, албатта, жаннатда У зот билан ҳамроҳ бўлиш бахтига муяссар бўлади.\nУламоларимиз кишининг Расулуллоҳ соллаллоҳу алайҳи ва салламга бўлган муҳаббати қанчалик чин эканлигига бир нечта амаллар далолат қилади, дейдилар. Улардан энг зарурларини келтирамиз:\nПайғамбаримиз соллаллоҳу алайҳи ва салламга кўп салавот ва саломлар йўллаш.\nРасулуллоҳ соллаллоҳу алайҳи ва салламга салавот айтиш фазилати ҳақида ҳадиси шарифда бундай дейилган: “Ким менга бир марта салавот айтса, Аллоҳ унга ўн марта раҳмат йўллайди. Унинг ўнта гуноҳи ўчирилади. Ўн даража мартабаси кўтарилади” (Имом Аҳмад ва Имом Насоий ривояти). Яна бир ҳадиси шарифда бундай марҳамат қилинади: “Ким менга эрталаб ўн марта, кечқурун ўн марта салавот айтса, Қиёмат куни мен уни шафоат қиламан” (Имом Табароний ривояти).\nПайғамбаримиз соллаллоҳу алайҳи ва салламнинг суннатларига амал қилиш.\nҲар биримиз Пайғамбаримиз алайҳиссаломнинг сийратлари ва ҳаётларини ўрганиб, барча иш ва амалимизда У зотга эргашиш, суннатларига мувофиқ ҳаёт кечиришни бир-биримизга тарғиб қилишимиз керак. Чунки Пайғамбаримиз соллаллоҳу алайҳи ва салламнинг сийратларини қанча кўп ўргансак, У зотга бўлган муҳаббатимиз янада ортади. Шу билан бирга шариатимизнинг баъзи ҳукмлари ва мақсадларини яхшироқ англаймиз.\nАллоҳ таоло барчамизни Расулимиз алайҳиссаломга муносиб уммат бўлиш бахтига муяссар айласин!


Таълим тизимини ривожлантириш бўлимининг соҳадаги ташаббуслари ва ютуқлари\nЎзбекистон Республикаси Инновацион ривожланиш вазирлигининг …\nЁқилғи-энергетика тармоғини ривожлантириш бўлими томонидан а…\nҲудудларни ривожлантириш бўлимининг ташаббуслари ва сўнгги ю…\n1. Ўзбекистон Республикасида биринчи маротаба ташкил этилган “Ижтимоий соҳадаги инновациялар – жамият ривожининг муҳим ўрни” номли халқаро форумда Инновацион ривожланиш вазирлиги мутахассислари ўз маърузаси билан қатнашди.\n2. Бўлим томонидан “Фан” тўғрисидаги ва “Инновацион фаолият тўғрисидаги” Қонун лойиҳалари ишлаб чиқилди ва белгиланган тартибда вазирлик ва идоралар билан келишилган ҳолда Вазирлар Маҳкамасига киритилди. Шундан сўнг “Фан тўғрисидаги” Қонун лойиҳаси Ўзбекистон Республикаси Олий Мажлисида 1-ўқишда муҳокамадан ўтди. “Инновацион фаолият тўғрисидаги” Қонун лойиҳаси устида муҳокама жараёни давом этмоқда.\n3. Инновацион ривожланиш вазирлиги ҳамкорлигида QR book инновацион кутубхона лойиҳаси ишлаб чиқилди. Ҳозирда 50 дона китобнинг QR book шакли, 50 та QR book иловаси ва QR book мобил дастури яратилди. Ушбу QR book инновацион кутубхона лойиҳасининг амалга оширилиши натижасида QR код орқали китобларни интернет ресурсларидан тез ва осон топиш имконияти пайдо бўлади ва дарсликларни интернет ресурсларига боғлаш, ўқувчиларни янгиликлардан матн, аудио, видео шаклларида хабардор қилиш, нашрларга сарфланаётган маблағларни тежаш, уларни электрон ресурслар билан бойитиш имкониятини яратади.\nтаълим муассасаларида китоблар ва ўқув қўлланмаларнинг етишмовчилигини олдини олади;\nталаба ва ўқувчилар лаборатория ишлари жараёнини видеоролик орқали ҳам кўриш имконига эга бўлади;\nкеракли бадиий адабиётларнинг барчаси бир платформада жойлаштирилади.\nЎқувчи ўз смартфони орқали QR code reader иловасини юклаб олиб мавжуд кодларни китоб QR кодини махсус иловаси ёрдамида ўқитади ва китобни онлайн равишда ўқиш имкониятига эга бўлади.\n4. Vending book shop лойиҳаси Инновацион ривожланиш вазирлиги томонидан қўллаб-қувватланиши режалаштирилган. Ҳозирда республика ҳудудида 30 та шаҳар ҳамда 170 та туман мавжудлигини инобатга олиб, умумий ҳисобда 200 та Vending book shop ўрнатилиши мўлжалланган. Ҳар бир китоб дўкони фаолияти тўлиқ йўлга қўйилиши учун, 100 млн. сўм (11 минг 834 АҚШ доллари), 200 та дўкон учун умумий ҳисобда 20 млрд. сўм (2 миллион 366 минг 863 АҚШ доллари) миқдорида маблағ сарфланади. Натижада Vending book shop лойиҳаси асосида сотувчисиз китоб дўконида китобларни, газета ва журналларни жойлаштириш имконияти мавжуд бўлади. Чет эл давлатларидаги китоб дўконлари фарқли равишда республикамизда ташкил этиладиган китоб дўконида тайёр китоб билан унинг электрон ва аудио каби кўринишларини ҳам ҳарид қилиб олиш мумкин бўлади. Ҳар бир инсон туну-кун, исталган турдаги тўлов орқали китоб сотиб олиш имкониятига эга бўлади.\n5. Абу Али ибн Сино номидаги ёш биологлар ва кимёгарларнинг ихтисослаштирилган мактаб-интернати ташкил этилди - инновацион педагогик технологиялардан кенг фойдаланган ҳолда биология ва кимё фанлари ҳамда хорижий тилларнинг чуқур ўқитилиши ташкил этилди. Ҳар бир ўқувчининг индивидуал ҳусусиятларини ҳисобга олган ҳолда уларда илмий тадқиқотчилик фаолияти кўникмаларини шакллантириш ва ривожлантириш, ўқувчиларнинг ижодий салоҳиятини намоён қилиш ва фаоллаштириш бўйича ишлар амалга оширилмоқда.


Ўзбекистон ташаббуслари тараққиётга ҳисса қўшади | Ўзбекистон Халқ демократик партияси\n2020-09-29 18:39:02 934\nБугун дунё луғатида янги сўз –“Ўзбекистон ташаббуслари” деган тушунча пайдо бўлди. Ўзбекистон ташаббуслари дунё ривожига, ҳамкорлик ва тинчликка ҳисса қўшаетганлиги эътироф этилмоқда.\nБундан 3 йил илгари Президентимиз БМТ Бош Ассамблеясининг 72-сессиясидаги нутқида баён этилган қатор таклиф ва фикр-мулоҳазалар бугун муҳим ташаббус сифатида амалга ошди. Масалан, 2018 йил март ойида Тошкентда Афғонистон бўйича юқори даражадаги халқаро конференция муваффақиятли ташкил этилди, унинг якунида афғонлараро тинчлик музокараларини бошлаш бўйича ўзига хос “йўл харитаси”га айланган декларация қабул қилингди. Ёки ўша йилнинг декабрь ойида БМТ Бош Ассамблеясининг “Маърифат ва диний бағрикенглик” махсус резолюциясининг қабул қилиниши ҳам айнан Президентимиз ташаббуслари натижаси бўлди.\nБугунги кунда БМТнинг Ёшлар ҳуқуқлари бўйича конвенцияси лойиҳасини тайёрлаш ишлари олиб борилмоқда. Ушбу конвенциянинг долзарблиги жорий йил август ойида ўтган “Ёшлар 2020: глобал миқёсдаги бирдамлик, барқарор тараққиёт ва инсон ҳуқуқлари” Самарқанд форумининг халқаро иштирокчилари томонидан яна бир бор қайд этилган эди.\nПрезидентимиз мазкур сессияда Янги Ўзбекистонда амалга оширилган демократик ислоҳотларга тўхталар эканлар, ўтган йили Парламентга ўтказилган сайловлар, оммавий ахборот воситаларининг таъсири, гендер тенглик сиёсатидаги илк натижалар, бу соҳадаги қонунчилик асосларининг такомил-лашганлиги, мамлакатда мажбурий ва болалар меҳнатининг тўлиқ тугатилганлигини алоҳида таъкидлади.\nИнсон ҳуқуқлари бўйича Миллий стратегия қабул қилиниши, Коррупцияга қарши курашиш агентлигининг тузилгани, суд тизимидаги ислоҳотлар, ёки Бирлашган Миллатлар Ташкилотининг фуқаролиги бўлмаган инсонлар сонини камайтиришга қаратилган чақириғига жавобан шу йилнинг ўзида 50 минг юртдошимизга Ўзбекистон фуқаролиги берилиши, иқтисодий ислоҳотлар- камбағалликни камайтириш бўйича қарорлар саммит иштирокчиларида жуда катта таасссурот уйғотди. Ўзбекистонда шиддатли ислоҳортлар ўз самарасини бераётганлиги эътироф этилди.\nБугун бир ҳақиқатни ҳаммамиз, ҳар биримиз чуқур, юракдан, теран англаяпмиз. Бу мамлакатимизда ўтказилаётган шиддатли ислоҳотлар нинг асл мақсади инсон, унинг баҳти-саодати учун олиб борилаётгани. Қандай вазият бўлмасин, бошимизга қандай ташвиш тушмасин, кутилмаган воқеалар юз бермасин ҳеч нима, ҳеч қандай куч бизни эзгу мақсадимиз йўлида тўсиқ бўла олмаяпти. Танлаган йўлимиздан қайтара олмаяпти.\n“Бизнинг Ватанимиздек Ватан дунёда йўқ. Ўзбекистонимиз ягона” деб юракдан, самимий айтишмоқда. Чунки давлатнинг ғамхўрлиги синовли кунларда аҳолимизнинг кўз ўнгида бутун бўй-басти билан намоён бўлмоқда. Тожвирус деган бало бутун дунёни остин устун қилиб, таҳликага солган бир пайтда, юртимизда олиб борилаётган халқпарвар сиёсат бутун дунёга андоза бўлди. Манаман деган давлатлар ўз фуқаросини катта маблағ эвазига даволаётган бир пайтда, Ўзбекистон ўз фуқароси соғлиги учун милионларни аямади. Касалликдан фориғ этиб, яна гуллар билан, шод-хуррамликда оиласи, яқинлари бағрига кузатиб қўйишда давом этаяпти. Дастлабки, оғир кунларда халқ қийинчиликни сезмасин деган ниятда давлат сиёсати кучли ижтимоий ҳимояга қаратилди.\nҲаммамизнинг ёдимизда пандемиянинг илк кунларида давлатимиз раҳбарининг (2020 йил, 20 апрел) “Саховат ва кўмак” умумхалқ ҳаракатини йўлга қуйиш бўйича ташаббуси ижтимоий ҳимояга муҳтож аҳолини кафолатли ҳимоя қилинишини англатди.\nМамлакатимиз тарихида биринчи марта камбағалликни қисқартириш бўйича алоҳида вазирлик тузилиб, ишсиз аҳолини касб-ҳунарга ўқитиш, турли шаклда субсидиялар бериш, янги иш ўринлари яратилишини қўллаб-қувватламоқда.\nБиргина Қашқадарёда "Саховат ва кўмак" жамғармаси ҳисобидан 15 млрд, 497 млн. сўмлик ҳамда Саховатпеша тадбиркор, ташкилотлар томонидан 16 405,7 млн. сўмлик моддий ёрдам кўрсатилди.\nВилоят бўйича бугунги кунга қадар “темир дафтар”га киритилган 52 127 та оилага 8 маротаба озиқ-овқат етказиб берилди. Қурбон ҳайити арафасида 29-30 июль кунлари 20 000 та оилага 20 млрд. сўм маблағ Президент совғаси тарқатилди.\nНавбатдаги вазифа пандемия шароитида аҳолини камбағалликдан олиб чиқиш вазифаси турибди. Бу масалани ҳал этиш учун мамлакатдаги эҳтиёжманд оилаларни иш билан таъминлашга ва кредитлар ажратишга эътибор қаратилмоқда.\nАна шу мақсадда маҳалла тизимида янги механизм жорий этилмоқда. У ҳам бўлса,моддий ёрдам ва кўмакка муҳтож хотин-қизларнинг рўйхатлари киритиладиган “Аёллар дафтари” нинг шакллантирилганидир. Аёллар дафтари – аёллар билан ишлашга доир янги тизим бўлиб, унда ишсиз, камбағал, боқувчиси бўлмаган хотин-қизлар, ёлғиз оналар, ажрашган, ёлғиз ва ногиронлиги бўлган аёллар, нотинч оилалар билан олиб бориладиган манзилли ишлар киритиб борилмоқда.\n“Аёллар дафтари”га киритилган хотин-қизларнинг хонадонларига кирилиб, уларнинг мавжуд муаммолари ўрганилади ва бартараф этиш чоралари кўрилади. Демак, аёллар бандлигини таъминлашда уларни хаётга мотивациялаш ва касбга ўргатиш, имтиёзли кредитлар ажратишга катта эътибор берилмоқда. Бугунги кунга қадар вилоят бўйича жами 2146 нафар 30 дан ортиқ йўналишларда кредит олиб тадбиркорлик қилиш истагида бўлган хотин-қизларнинг манзилли рўйхатлар базаси шакллантирилган.\nБМТнинг 75 юбилей саммити ер юзидаги инсонларни яхшилик учун бирлаштиради, яхши яшаш йўлида ҳамжихамтликни кучайтиради. Ўзбекистон ташаббуслари эса тинчлик ва тараққиётга ҳисса қўшади.\nҚашқадарё вилояти Маҳалла ва оилани қўллаб-қувватлаш бошқармаси бошлиғининг биринчи ўринбосари, Ўзбекистон ХДП фаоли.


21 сентябрь, 2019, 01:54 672\nТеглар:Бодибилдинг | Кикбоксинг\nҲуллас, Афанди бир куни...\nОдатда, табассум инсон умрини узайтириши борасида гап-сўзлар юради. Бунинг факт эканлиги ҳам исбот қилинган. Шундай экан рукнимизни кузатишда давом этинг. Зеро, бир оз бўлсада кайфиятингизни кўтариб, юзингизга кулгу ҳадя этсак, бундан баҳтиёр бўламиз.\nҲамид Низомов – бодибилдингчи, халқаро турнирлар ғолиби\n— Қани Aкмал нимани биласан?\n— Aна кўрдингларми санашни билар экан, қани давом этчи,\n— 6, 7, 8, 9, 10, валет, дама, корол, туз.. J J J\nЎрмонда шер ўғлини уйлантирибди. Ҳамма ҳайвонларни тўйга айтибди, фақат қуённи айтмабди: қуён алкаш бўлса, келса барибир тўйни файзини бузади келганидан фойда йўқ деб, қуёни айтмабди. Тўйида ҳамма ҳайвонлар ўйнаётган экан қуён бостириб кириб:\n— Ҳой, шер сен мени тўйинга чақирмадинг-а ҳозир разбор қиламиз, деса\n— Бор чиқиб ҳал қил, дебди.\nТулки кўчага чиқиб кетибди. Тарс-турс бўлиб бир оздан кегин қуён қайтиб кирибди:\n— Шуми зўринг? Яна борми, дебди.\nШер тўнғизга ишора қилибди. Тўнғиз ҳам чиқиши билан тарс-турс бўлиб яна қуён қайтиб кирибди:\n— Яна зўринг борми, деса\nШер бўрига қараб:\n— Бор ҳал килиб юбор, дебди.\nБўри кўчага чиқиб кетибди, яна тарс-турс бўлиб, бўри қайтиб кирибди. Ҳамма жойи қон, оёғида зўрға турармуш. Шер нима бўлди, деса.\nБўри зўрға бошини кўтариб:\n— Aҳмоқ айиқни ҳам айтмабсан-ку, дермиш... J J J\nМуса Мамедов- қўл жанги устаси, жаҳон чемпионати совриндори\nТалаба адабиётдан имтиҳон топширяпти. Ёзувчини туғилган йили эсида-ку, вафот этган йили эсида йўқ экан.\nЎқитувчи: Ёзувчини вафот этган йилини айтинг!\nТалаба: Уни ўлди дейишга тилим бормайди. У мен учун доим тирик! J J J\nҚайнона янги туғилган набирасига қараб туриб келинига:\n— Умуман ўғлимга ўхшамайди, - деса, келинини жаҳли чиқиб:\n— Ойижон, мен сизга ксерокс эмасман! - дермиш. J J J\nБир куни ялмоғиз поезд йўлда кетаётса, орқасидан поезд сигнал чалибди. Ялмоғиз шунда "ақлли, яхши қизла ҳуштак чалганларга қарамайди" дея кетаверибди.\nРаҳматилла Нуриддинбеков – курашчи, халқаро турнирлар ғолиби\nИккинчи синф ўқувчиси, ўртоғига:\n— Шу ўқитувчимизга ишонгим келмаяпти-да. Кеча 5+5=10 деяётган эди, бугун эса 7+3=10, деяпти. J J J\nБир куни 2 та дугона паркда кетишаётган экан, бир қитмир бола келиб, қизлардан:\n— Исминглар нима? - деб сўрабди.\nҚизлардан бири иккинчисига қараб:\n— Исмингни айтма, Зилола, - дебди\n— Иккинчиси ҳам ҳўп, Ҳилола, - дермуш... J J J\nАфанди бир куни қўшнисидан қозон сўраб чиқибди. Орадан бир ҳафта ўтгач, қозонни иккита қилиб олиб чиқибди. Қўшниси ҳайрон бўлиб:\n— Нега иккита қозон олиб чиқдингиз?, - дебди.\nАфанди эса жавоб берибди:\n— Қозонингиз ҳомиладор экан, туғди.\n— Қозон керак бўлса тез-тез сўраб туринг, - дебди қозоннинг эгаси.\nОрадан бир неча кун ўтиб, афанди ўша қўшнисидан катта дошқозон сўраб чиқибди. Қўшниси дарров берди. Орадан бир ҳафта ўтибди, ўн кун ўтибди, бир ой ўтибди. Афанди эса ҳануз қозонни қайтармасмуш. Қўшниси ўзи қозонни сўраб чиқибди. Афанди қўшнисига ҳомуш қараб:\n— Қозонинг бетоб экан. Қазо қилди, - дебди.\n— Қанақасига қозон бетоб бўлсин?, - деб бақирибди қўшни, - ҳеч жаҳонда қозон ҳам ўладими?\n— Қозонинг туққанига ишонасану, ўлганига ишонмайсанми?, - дебди афанди.\nБобур Ҳамдамов – муайтайчи, К-1 чемпионлик камари соҳиби\nҚиш. Изғирин совуқ. Қор ёғяпти. Ўрмонда жаҳл отига минган айиқ у ёқдан бу ёққа чопиб қичқирарди:\n- Нима учун сентябрь ойида қаҳва ичдим-а? J J J\nБокс. Танаффус пайти:\n-Рақибингни боплаб қўрқитдинг-да!\n-У сени уриб ўлдириб қўйдим, деб ўйлади. J J J\nОта ўғлига танбеҳ беряпти:\n— Эҳҳе, қундалигингни “икки”лар босиб кетибди-ку!\n— Гапирма! Сендай пайтимда “уч” олсам ҳам уялардим. Сен бўлсанг...\n— Да-да, дада деяпман!\n— Хўш, нима демоқчисан ўзи?\n— Ахир бу сизнинг ўқувчилик пайтингиздаги кундалигингиз-ку. Кеча эски китобларингиз орасидан топиб олувдим.\nМироншоҳ Убайдуллаев – кикбоксингчи, Осиё ва жаҳон чемпиони\n— Майли, тўртинчи тилагингни ҳам тила! Мен розиман!, - дермиш. J J J\nПодшо бир куни Афандининг олдида ойнага қараб, ўзининг хунуклигидан шикоят қилди:\n— Бир марта ойнага қараб шунча хафа бўласиз, ўлмаган бизнинг жонимиз: ҳар кун сизни ўн марта кўрсак ҳам чидаб юра берамиз.


Суперлига-2018: “Насаф” – “Бухоро”. Таркиблар маълум\n9 март, 2018, 17:15\nХабарингиз бор, кеча Суперлига-2018 2-тур ўйинлари старт олди. Бугун ушбу турнинг яна икки учрашуви бўлиб ўтади. Унда дастлаб “Насаф” Қаршида “Бухоро”ни “меҳмон” қилади. Айни пайтда томонларнинг бошланғич таркиблари маълум:\n18:00. “Насаф” – “Бухоро”\n“Насаф”: 35.Санжар Қувватов, 6.Азизжон Ғаниев, 8.Санжар Рашидов, 10.Бобир Абдухолиқов, 14.Шароф Муҳитдинов, 22.Игорь Голбан (с), 27.Ислом Рашидхонов, 31.Сайдулло Раҳматов, 55.Славко Лукич, 77.Жасур Ҳасанов, 92.Умарбек Эшмуродов.\nЗахира: 1.Умиджон Эргашев, 4.Мақсуд Каримов, 5.Ғолиб Ғайбуллаев, 7.Одилжон Ҳамробеков, 18.Бобур Давлатов, 20.Ислом Кенжабоев, 21.Жаҳонгир Алиев.30.Худоёрхон Сагдуллаев, 38.Акмал Мозговой.\n“Бухоро”: 30.АсилбАмонов, 7.Арслонмурот Амонов, 8.Саламат Қуттибоев, 10.Шавкат Саломов (с), 11.Санат Шихов, 16.Артем Филипосян, 18.Шавкат Муллажонов, 22.Шахбоз Эркинов, 27.Раббимжон Ҳасанов, 55.Раҳматулло Бердимуродов, 89.Сергей Русецкий.\nЗахира: 1.Акмал Турсунбоев, 3.Бобиржон Амонов, 5.Марко Клисура, 9.Нозим Умумров, 14.Баҳодир Насимов, 66.Миржалол Жумаев, 77.Жавоҳир Қаҳрамонов, 86.Азиз Ибрагимов.


ЭЛИМ ТИНЧ — МЕН ТИНЧ - Ўзбекистон овози газетаси\nЭЛИМ ТИНЧ — МЕН ТИНЧ\nХалқ депутатлари Хўжайли туман 19-сон «Энергетик» сайлов округи депутати Айлар Ўринбаева ҳамда 12-сон ОФЙ фаоллари Иккинчи жаҳон уруши қатнашчиси Нурулла Исақовнинг хонадонига совға-салом билан келишди. 8 нафар фарзанднинг отаси, 41 набиранинг буваси ва 6 эварага катта бобо бўлиш бахтига муяссар отахон бу йил 91 ёшни қарши олди.\n— Иккинчи жаҳон урушида қатнашиб, икки марта ярадор бўлганман. Очлик, хўрлик замонларини кўрдик, — дейди ота суҳбат чоғида. — Бугун юртимизнинг кун сайин чирой очиб бораётгани, ёшларга яратилаётган шароитларни кўриб дилим яйрайди. Ҳозирги тинч-осойишта ҳаётимизга шукроналар айтаман. Набираларим билан сайрга чиққанимда одамларнинг юзидаги эркинлик ва хотиржамликдан кўнглим тоғдек юксалади. Биз, кексалар кўп қийинчиликларни бошимиздан ўтказдик. Ҳозиргидай давру даврон ўғил-қизларимизга насиб этганидан хурсандмиз.\nУчрашувда нуронийларга кўрсатилаётган эътибор уларнинг ҳаётини мазмунан бойитиши эътироф этилди. Шундан сўнг отахонга партия ҳамда ҳомийларнинг эсдалик совғалари топширилди.\nКексалар ҳолидан хабар олиш, ўтганларни хотирлаш ва бугунги дориламон кунларнинг қадрига етиш келажакни тўғри тасаввур этишимиз учун хизмат қилади. Ёшлар аждодларимизнинг Ватан эрки ва озодлиги, халқимизнинг фаровон ҳаёти йўлида чеккан заҳматларини чуқур англашида икки авлод учрашувлари, нуронийларнинг ҳолидан хабар олиш каби тадбирлари катта аҳамият касб этади.\nЎзХДП Қорақалпоғистон Республика Хўжайли туман кенгаши раиси.


Осмонда парвоз қилаётган “ўлим фариштаси” америкаликларни қўрқитиб юборди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Осмонда парвоз қилаётган “ўлим фариштаси” америкаликларни қўрқитиб юборди\t14:49, 19 октябрь\tTwitter ижтимоий тармоғида қора кенг матога ўралган ва осмонда учаётган скелет акс этган фотосурат қизғин муҳокама қилинмоқда, деб ёзади “Вести”. Мазкур сурат муаллифи унинг аслида ниқобланган дрон эканлигини таъкидламоқда. Унинг амакиси шу усул ёрдамида қўшниларни қўрқитмоқчи бўлган. Зак Крюгер исмли интернет фойдаланувчисининг газеталардан бирига берган интервьюсидан маълум бўлишича, унинг амакиси қўшнилар билан хазиллашиш мақсадида дрондан “ўлим фариштаси”ни яратган. "Ўлим фариштаси" кўпчиликни қўрқитиб юборди. Бошқалар эса бунинг хазил эканлигини тушуниб, кулиб юборишди. Бироқ Зак мазкур суратнинг ижтимоий тармоқда оммалашишини кутмаган эди. Ҳозирга қадар мазкур пост 280 мингта лайк йиғди. Унинг айтишича, ҳозирда “ўлим фариштаси”нинг видеоси монтаж қилинмоқда. Ижтимоий тармоқ фойдаланувчилари бу хазилни юқори баҳолади. “Амакингга айт, у даҳо экан”,—деб ёзади фойдаланувчилардан бири.\nДунёда илк марта онг билан бошқариладиган дронлар мусобақаси ўтказилди(Видео)\tСелфи-дронлар селфи-таёқларни техника бозоридан сиқиб чиқаради\t“Ислом давлати” террорчилик гуруҳи жангариси ироқлик аскарлардан товуқхонага яширинди (видео)\tФранциядаги Кале қочоқлар лагерида яшовчилар мажбуран эвакуация қилинди\tТуркиянинг M&S фабрикасида суриялик қочоқларнинг болалари ишлаши аниқланди\tХитой провинцияларидан бирида бино портлади\tОтправить


17:36 / 20.06.2019 2083 pdf Ўқиш режими + -\nМухтасар қилиш рағбати ила барча такрор ривоятлар шарҳига (фиқҳий) ҳукмларни ўзида жамлаган бир ривоятни олиш билан кифояландим. Шунингдек, санаддан ҳадиснинг энг аввалги ровийси ва уни чиқарган шахсни олиш билан кифояландим.\nШарҳ: Ҳадис китобларида ўзидаги маъно ва бир неча ҳукмни ичига олганлиги эътиборидан, бир ҳадис бир неча бор такрорланиб келтираверилган. Мисол учун, «Китоби таҳорат»да зикр қилинган ҳадис «Китоби салот», «Китоби ҳаж»да ҳам такрор келган. Муаллиф ўз китобида шундай такрорлар йўқлигини айтмоқчи. Шунингдек, асл ҳадис китобларида ҳадиснинг матнидан олдин Расулуллоҳ соллаллоҳу алайҳи васалламдан тортиб, то китоб эгаси бўлган муҳаддисгача бўлган ровийлар силсиласи бирма-бир зикр қилинган. Уларнинг асосий ишлари ҳам ўша ровийларни аниқлаш, уларнинг ишончли кишилар эканини топишдан иборат бўлган. Ровийлари тўлиқ ва аниқ зикр қилинмаган ҳадисни ҳеч ким қабул қилмаган. Аммо кейинчалик ҳамма нарса аниқ бўлганлиги учун ҳадисни Пайғамбаримиз соллаллоҳу алайҳи васалламдан ривоят қилган саҳобийни ва уни чиқарган олим – муҳаддисни зикр қилса, ҳамма нарса тушунарли бўлиб қолган. Шайх Мансур Али Носиф ҳам шундай қилганлар.\nЭнг яхши услубдан фойдаланиш мақсадида, ихтиёр қилган ҳадисни нақл қилишда Бухорий ёки Муслимлар ҳадисни ривоят қилишда бошқалар билан иштирок этган бўлишса, икковларининг лафзини ихтиёр қилдим. Агар Бухорийнинг ўзи Муслимдан бошқалар билан иштирок қилган бўлса, Бухорийнинг лафзини олдим. Агар Муслим Бухорийдан бошқалар билан иштирок қилган бўлса, Муслимнинг лафзини олдим.\nШарҳ: Бошқа муқаддислар ҳам шундай қиладилар. Чунки мазкур беш китобнинг ичида энг мўътабари Бухорий, кейингиси эса Муслимнинг китобларидир. Шунинг учун бир ҳадисни бир неча муҳаддис ўз китобида келтирган бўлса, энг яхши лафзини зикр қилиш иштиёқида Бухорий қандай лафз билан ривоят қилган бўлса, шундай келтирилади-да, орқасидан «Бу ҳадисни фалончилар ҳам ривоят қилган», деб қўйилади.\n«Агар ҳадис сунан соҳиблари томонидан ривоят қилинган бўлса, Абу Довуднинг лафзини келтирдим».\nШарҳ: Чунки Абу Довуд учинчи мартабададир. Абу Довуд, Термизий, Насаийларнинг китоблари «Сунан» деб номланади.\nАгар Абу Довуддан бошқасидан наҳл қилган бўлсам, уни баён қилдим. Кўпинча «Термизий ва унинг икки соҳиби ривоят қилган», дедим. Агар «Икки шайх ривоят қилган», десам, Бухорий ва Муслимни кўзлаган бўламан. Агар «Учовлари ривоят қилган», десам, икки Шайх ва Абу Довудни, «Тўртовлари», десам, аввалги уч киши ва Термизийни қасд қилган бўламан. Агар «Бешовлари ривоят қилган», десам, мазкур тўртликка Насаий ҳам қўшилган бўлади. Агар «Сунан»лар соҳиблари ривоят қилган», деган бўлсам, Абу Довуд, Термизий ва Насаийларни қасд қилган бўламан. Агар бу низомдан бошқачароқ бўлса, алоҳида баён қиламан.\nНамоз, ҳажга ўхшаш тартиб қилинган амалга далолат қиладиган ҳар бир мавзунинг ҳадисларини шариатдаги тартиби бўйича қўйдим. Бошқа ҳолларда эса кўпчилик ривоят қилган ҳадисни муқаддам келтирдим.\nВа ниҳоят, бобни (агар бор бўлса) ёлғиз кишилар ривоят қилган ҳадисларни келтириш билан якунладим.\nШунингдек, саҳиҳни ғайри саҳиҳдан олдин келтиришнинг риоясини қилдим. Магар мансухни носухдан, мужмални муфассиридан олдин келтирмадим.\nШарҳ: Бошқа муҳаддислар ҳам худди шу йўлни тутадилар. Чунки ҳадис китобларининг ва ҳадисларнинг мартабалари тартиби ҳамма учун маълум ва машҳур. Шунинг учун ҳам кучли муҳаддислар ва кучли ҳадислар муқаддамга сурилади, кучсизлари охирда қолади. Баъзи бир ҳадислар мансух бўлиб, амалдан қолган бўлса, албатта, унинг носухи – амалдан қолдирган ҳадис – ундан кейин келган бўлади. Худди шу каби, баъзи бир ҳадисда бир масала мужмал – умумийроқ зикр қилиниб, бошқа бирида муфассал баён қилинган бўлади. Табиийки, бундай пайтда олдин мужмал, кейин муфассал баёни бор ҳадис келтирилади.\n«У менинг биродарим»\n07:10 / 21.06.2019 1095\n09:00 / 21.06.2019 1744\n3865 13:28 / 21.06.2017\n4476 20:58 / 09.05.2017\n8056 16:15 / 16.03.2017


ГлавнаяМедиацентрЯнгилик ва воқеаларБиринчи ярим йилликда Ўзбекистоннинг ташқи савдо айланмаси 13,6 фоизга ўсди\n«2021 йил январ-июн ойларида Ўзбекистоннинг ташқи савдо айланмаси ҳажми 18,013 миллиард долларни ташкил этди ва 2020 йилнинг шу даврига нисбатан 13,6 фоизга ўсди», – дейилади Давлат статистика қўмитасида.\nТашқи савдонинг энг катта ўсиши май ойида рўй берди, бу деярли икки бараварга ошиб, 4,25 миллиард долларни ташкил этди.\nБиринчи ярим йилликда Ўзбекистондан экспорт ҳажми 12,3 фоизга ўсиб, 7,056 миллиард долларни, импорт эса 10,957 миллиардгача (+ 14,35 фоиз) ўсди.\nТашқи савдонинг салбий салдоси 3,902 миллиард долларни ташкил этди, бу курсатгич ўтган йилда 3,303 миллиард долларга тенг эди.\nРеспубликанинг асосий ташқи савдо шериклари: Хитой (товар айланмасининг 18,2%), Россия (17%), Қозоғистон (10,4%), Туркия (8,7%) ва Жанубий Корея (4,6%).\nЎзбекистоннинг асосий экспорт маҳсулотлари қуйдагилардан иборат бўлди: саноат товарлари (умумий экспорт ҳажмининг 28,8%), олтин ва қимматбаҳо металлар (19,7%), хизматлар (16,1%), тўқимачилик маҳсулотлари (19,2%) ва озиқ-овқат маҳсулотлари (8,6%).\nЯнвар-июн ойларида Ўзбекистоннинг асосий импорт буюмлари машина ва ускуналар (32,8%), саноат моллари (18,9%), кимё маҳсулотлари ва пластмассалар (13,8%), озиқ-овқат маҳсулотларида иборат бўлди (10%).


ФВВ Қозоғистонда рўй берган ЙТҲ ҳақида маълумот берди\nФВВ Қозоғистонда рўй берган ЙТҲ ҳақида...\n02.05.2018 22:01 0 1305\nБугун тунда, соат 02:39да Шарқий Қозоғистон вилоятида ўзбекистонликлар иштирокида йўл транпорт ҳодисаси содир бўлди. Мазкур ҳодиса юзасидан Ўзбекистон Фавқулодда вазиятлар вазирлиги ахборот берди.\nУнда айтилишича, «Setra» русумли автобус ҳамда «МАN» русумли юк автомашинаси ўзаро тўқнашиши натижасида икки нафар Ўзбекистон фуқароси вафот этган.\nМаълумотларга кўра, ҳалок бўлганлардан бири Олим Неъматов, 1978 йилда туғилган, «МАN» юк машинаси ҳайдовчиси бўлган. У Бухоро вилояти, Ғиждувон тумани, Фурқат кўчаси, 22-уйда доимий истиқомат қилган.\nЯна бири эса 1975 йилда туғилган, Setra автобуси ҳайдовчиси эди. У Самарқанд вилояти, Самарқанд шаҳри, Ҳумоюн кўчаси, 18-уйда доимий истиқомат қилган Фарид Ғафуров экани маълум бўлган.\nАйтилишича, Ўзбекистон ФВВ ва ИИВ ҳамкорликда ҳалок бўлганларнинг жасадини олиб келиш чораларини кўрмоқда. Бу борада вазирликнинг (+998-71) 147-10-50 телефон рақамига қўнғироқ қилиб, ҳодиса ҳақида батафсил ахборот олиш мумкин.\nавтобус ЙТҲ Қозоғистон юк машинаси


Жанубий Корея Президентини қўллаб-қувватлаётганлар 5 фоизни ташкил этмоқда. 90 фоиз аҳоли эса… | Мулоҳаза қила оладиганлар учун.\nЖанубий Корея Президентини қўллаб-қувватлаётганлар 5 фоизни ташкил этмоқда. 90 фоиз аҳоли эса…\nДугонаси сабабли танқид остида қолган Жанубий Корея президенти Пак Кин Хе истеъфосини талаб қилиб 12 ноябрь, сешанба куни 10 минглаб одам Сеулнинг марказий майдонига йиғилди. Бу ҳақда «ТАСС» хабар бермоқда, деб ёзади daryo.uz сайти.\nПолиция намойишда 170 минг киши иштирок этишини кутмоқда. Ташкилотчилар эса миллионга яқин фуқарони тўплашлари мумкинлигини даъво қилмоқда. Акция ўтказиладиган жойни 25 минг полициячи қўриқламоқда.\nНамойишда мамлакат касаба уюшмалари, талабалар ташкилотлари, мухолифатдаги партиялар аъзолари, келгуси президентлик сайловларининг эҳтимолий номзодлари, жумладан, Сеул мэри Пак Вон Сун қатнашмоқда. Ҳозирча митинг тинч ўтмоқда, иштирокчилар сафи эса кенгайиб бормоқда.\nЖанубий Корея президентини қўллаб-қувватлаш даражаси рекорд даражадаги паст кўрсаткич — 5 фоизга тушиб қолди. Фуқароларнинг 90 фоизи унинг фаолиятидан норози эканлиги билдирилмоқда.\nМақола 557 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Дунёда ҳар йили инсультдан неча киши вафот этади? | Qalampir.uz\nДунёда ҳар йили инсультдан неча киши вафот этади?\nБу қизиқ\t29 Октябрь 17:05 2218\nҲар йили 29 октябрь куни бутун дунёда Бутунжаҳон инсультга қарши кураш куни (World Stroke Day) нишонланади. Бу кун 2006 йилда Бутунжаҳон инсультга қарши кураш ташкилоти томонидан ушбу касалликка қарши глобал курашда шошилинч чоралар кўришга чақириш мақсадида ташкил этилган.\nАммо бугунги кунда нишонланадиган сананинг тарихи 2004 йилда Жаҳон соғлиқни сақлаш ташкилоти инсультни глобал эпидемия деб эълон қилган пайтдан бошланган.\nБугунги кунда Бутунжаҳон инсультга қарши кураш ташкилоти 3,5 мингдан ортиқ индивидуал аъзоларни ва 85 мамлакатдан 60 дан ортиқ ташкилотни ўз ичига олади. Булар инсультга қарши курашувчи олимлар, илмий ташкилотлар ва жамиятлардир.\nИнсульт — мия қон айланишининг ўткир бузилиши бўлиб, бу касаллик ўчоқли ёки умумий неврологик белгиларнинг пайдо бўлиши билан тавсифланади. Инсультни қўзғатиши мумкин бўлган омиллар юқори қон босими, қандли диабет, холестерин даражасининг юқорилиги, семизлик, жисмоний ҳаракатсизлик, чекиш ва спиртли ичимликларни ҳаддан ташқари кўп истеъмол қилишдир.\nУшбу касаллик дунёда ўлим ва ногиронликнинг асосий сабабларидан бири бўлиб қолмоқда. ЖССТ маълумотларига кўра, ҳар йили дунёда инсультдан 6,7 миллион киши вафот этади. Қон томир касалликлари ўлимнинг ярмидан кўпини ташкил қилади. Инсульт, асосан, 55-60 ёшдан ошган беморларда содир бўлган бўлса, ҳозирда бундай ҳолатларнинг учдан бир қисми меҳнатга лаёқатли ёшдаги (25-50 ёш) одамларда учрайди.\nЎлим сабаби сифатида у юрак ишемик касаллиги ва саратондан кейин учинчи ўринда туради. Бу касалликдан ўлим даражаси ҳар 100 минг кишига 175 нафарни ташкил қилади.\nМиллий инсульт регистрига кўра, касалликка чалинганларнинг 31 фоизи ёрдамга муҳтож, 20 фоизи ўзи юра олмайди ва тирик қолганларнинг фақат саккиз фоизи аввалги ишларига қайтиши мумкин.\nИнсультни олдини олишнинг энг муҳим усулларидан бири барча макро ва микроэлементларни ҳисобга олган ҳолда яхши овқатланишдир. Кўпинча, инсульт хавфи рационни созлаш орқали сезиларли даражада камайиши мумкин.\nБутун дунёда касалланишнинг ўсиши муаммосини ҳал қилишда профилактика чоралари катта аҳамиятга эга. Уларнинг аксарияти Бутунжаҳон инсультга қарши кураш кунига тўғри келади.\nЗеро, кун доирасида ўтказилаётган тадбирлар ва кампанияларнинг асосий вазифаси инсульт муаммоси, биринчи тиббий ёрдамни тўғри ва ўз вақтида кўрсатишнинг аҳамияти ва, албатта, профилактика чоралари ҳақида жаҳон ҳамжамиятини, айниқса, ёшларни хабардор қилишдан иборат.\n02 Декабрь 14:45 65021\n03 Декабрь 14:30 53936\n02 Декабрь 20:14 41017\n03 Декабрь 15:41 37912\n03 Декабрь 20:24 31348


Шовот туманида пиллани қайта ишлаш корхонаси ишга туширилди » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Шовот туманида пиллани қайта ишлаш корхонаси ишга туширилди\nШовот туманида пиллани қайта ишлаш корхонаси ишга туширилди\nШовот туманида “Шовот силк” МЧЖ томонидан пиллани қайта ишловчи янги корхона ишга туширилди. Натижада вилоятда бу йўналишдаги турдош корхоналар сони тўрттага етди.\nЯнги корхонанинг иш бошлаши муносабати билан ташкил қилинган тадбирда вилоят ҳокими Фарход Эрманов, шаҳар ва туманлар ҳокимлари, соҳа ташкилотлари раҳбарлари, кенг жамоатчилик вакиллари иштирок этди.\nЛойиҳанинг 1-босқичида корхонага умумий қиймати 2 млн. АҚШ долларлик ипак ип йигириш линиялари ўрнатилди. Жорий йилда кластер усулида иш юритадиган мазкур корхона тумандаги фермер хўжаликлари ва касаначилардан 221 тонна пилла хом-ашёси қабул қилиб олади ва шу ернинг ўзида тўлиқ қайта ишлайди. Натижада йилига 2 млн. АҚШ долларлик маҳсулот экспортга йўналтирилади.\nЛойиҳининг кейинги босқичида эса умумий қиймати 350 минг АҚШ долларига тенг бўлган ипак мато тўқиш ва бўяш ҳамда тайёр маҳсулот ишлаб чиқариш линиялари ўрнатилади. Жиҳозлаш ишлари 2023 йилнинг сентябрь ойида якунланиб, ишлаб чиқаришнинг иккинчи босқичи тўлиқ ишга туширилади. Натижада ҳудудда 180 та доимий ва 6400 та мавсумий иш ўринлари яратилади.


“Реал”: Шу ҳужумчига 50 миллион санаймиз!\n9 июнь, 22:02\nMarca нашрининг хабар беришича, “Реал” раҳбарияти “Манчестер Сити”дан кетиши кутилаётган Габриэль Жезус учун харажат қилишга тайёр.\nМаълумотларга қараганда, мадридликлар бразилиялик тўпурар учун 50 миллион евро тўлашга рози. Манчестерликлар ҳам Эрлинг Холанд учун сарфланган пулнинг маълум қисмини қайтариш мақсадида Жезусни сотишни истаяпти.\nМанбалар Жезусга “Реал” бош мураббийи Карло Анчелоттининг шахсан ўзи жиддий қизииш билдираётганини таъкидлаяпти.\nЖезус ўтган мавсумда 41 та учрашувда 13 та гол ва 12 та ассис қайд этди.